Lelaki Ini Terangkan Bagaimana Anda Boleh Bina Sendiri iPhone 6s Anda Dengan Bajet RM1,300

Teringin untuk pakai iPhone 6S dengan harga murah? Atau mahu bina iPhone 6s anda dari mula? Ianya boleh dilakukan tetapi anda kena terbang ke Shenzhen, China dahulu. Menurut Scotty Allen, pemilik akaun YouTube Strange Parts, Shenzhen adalah lubuk barangan spare parts electronic  terutamanya spare parts untuk telefon pintar.

Video berdurasi 20 minit oleh Scotty ini menerangkan perjalanan beliau meneroka bandar Shenzhen untuk melaksanakan misinya untuk membina iPhone 6s from scratch dengan bajet USD300 (lebih kurang RM1,300).

Menariknya, beliau berjaya untuk mencipta iPhone 6s yang beliau mahukan; siap dengan kotak untuk ianya kelihatan seperti baru keluar dari kilang Apple! Menurut Scotty, anda juga boleh cipta iPhone 6s sendiri tetapi anda perlu bersabar dan rajin untuk mencari setiap alat ganti untuk menyiapkan iPhone 6s anda.

Menurut Scotty, iPhone refurbished set menggunakan konsep yang sama di mana setiap iPhone diperiksa kembali dan jika ada bahagian yang rosak, ianya akan diperbaiki dan dijual kembali.

Sebenarnya agak melecehkan untuk siapkan iPhone 6s ini dari mula dan lebih baik beli iPhone 6s pre-loved di laman mudah.my sahaja. Tetapi kepuasan yang dicapai apabila ianya siap, memang priceless. Anda boleh lihat sendiri kegembiraan di wajah Scotty di dalam video ini. Selamat menonton video Scotty di bawah ini. Manalah tahu anda bercita-cita untuk buka kedai untuk membaiki iPhone. Boleh ke Shenzhen untuk survey barangan alat ganti di sana.


Apple iPhone 6s Dengan Permainan Fortnite Ditawarkan Dengan Harga Sehingga RM107,233

Pernahkah anda menyangka iPhone yang sudah berusia 5 tahun kembali menjadi ‘barangan berharga’ hanya kerana memiliki game yang pernah dimuat turun secara percuma?

Apa yang lebih mengejutkan iPhone ‘tua’ ini kembali dijual dengan harga berpuluh kali ganda lebih tinggi daripada harga mula ditawarkan Apple. Ya, perkara ini benar-benar berlaku dan menjadi fenomena pada minggu ini apabila Apple secara rasminya telah membuang game Fortnite daripada App Store berikutan pelanggaran undang-undang.

Hal ini secara tidak langsung membuatkan mereka yang mahu memuat turun game popular Fortnite tidak lagi dapat melakukannya. Walau bagaimanapun, mereka yang mempunyai game ini pada iPhone tidak akan dipadam sekaligus membuatkan iPhone yang memiliki game ini melonjak harganya.

Berdasarkan pencarian kami, Apple iPhone 4 sehingga iPhone terbaru yang memiliki game Fortnite kembali menjadi buruan serta banyak ditawarkan di laman Ebay dengan harga yang tinggi dan tidak munasabah. Malah terdapat pihak yang telah mengambil kesempatan dengan menawarkan iPhone 6s yang memiliki game Fortnite dengan harga sehingga RM107,233.46.

Selain itu, terdapat juga seleksi iPhone lain yang ditawarkan dimana rata-ratanya menawarkannya dengan harga sekitar lima angka. Setakat ini, Apple dan Epic Games sedang mencari kata sepakat untuk membolehkan Fornite ditawarkan di App Store semula yang sekaligus bakal menguntungkan kedua-dua belah pihak.

Epic Games juga dilihat tidak gentar dengan Apple sekaligus terus memuat naik video memerli Apple sejurus selepas disekat daripada App Store. Klik pautan di bawah untuk mengetahui lebih lanjut mengenai isu ini.

Disekat Kerana Langgar Peraturan, Fortnite Hadir Dengan Video ‘Perli’ Iklan Apple

Apple iPhone 12 Dijangka Bakal Dilancarkan 12 Oktober Ini


Hanya Menggunakan iPhone 6s, Gambar Pelajar Ini Dipilih Sebagai Pemenang Nat Geo 2016

Siapa sangka, hanya dengan menggunakan smartphone camera iaitu Apple iPhone 6s sudah cukup untuk membuatkan seorang pelajar ini dipilih sebagai pemenang National Geographic’s International Photo Contest 2016.

Pemuda yang berasal daripada Hong Kong ini merupakan pelajar yang mengikuti jurusan Japanese Studies di salah sebuah Universiti di Hong Kong merupakan seorang yang meminati fotografi sejak sekian lama. Waktu yang terluang akan dihabiskan dengan mengambil gambar dan tanpa disangka gambar yang diambil secara spontan ini dipilih sebagai pemenang.

Gambar rakannya dengan efek pantulan cahaya dan sunset benar-benar memukau pihak National Geographic. Beliau menamakan hasil seni beliau sebagai ‘Girl Who Travels Through Time And Space’

Berbincang mengenai karier beliau selepas ini, Waison Lee mengatakan beliau tidak berminat untuk menjadi fotografi sebagai karier. Dalam pada itu, beliau masih akan meneruskan minatnya itu sebagai hobi.

Melihat kepada trend kamera smartphone masa kini, kemungkinan kita akan melihat lebih banyak lagi juara pertandingan fotografi dimenangi oleh smartphone camera dimasa akan datang. Benarlah kata orang, it’s not the camera, it’s the photographer. Tahniah Waison Lee!


Ini Sebabnya Terdapat Sesetengah iPhone 6s Mengalami Masalah Bateri Dan Kerap Terpadam

Kecoh baru-baru ini apabila terdapat segelintir pengguna yang terlibat dengan masalah auto shutdown apabila menggunakan update terbaru daripada Apple iaitu iOS 10.1.1. Dikatakan masalah ini kerap berlaku pada model iPhone 6s.

Berdasarkan laporan daripada Apple, hanya sesetengah iPhone 6s yang terlibat dimana model ini diperbuat sekitar September sehingga Oktober 2016. Masalah ini berpunca daripada Foxconn selaku syarikat yang membuat telefon keluaran Apple dimana berlaku sedikit kesilapan ketika proses finishing.

Apple juga melaporkan sistem iOS sendiri yang membuatkan iPhone 6s agar auto shutdown bagi melindungi iPhone daripada masalah melibatkan voltan rendah.

Buat anda yang mempunyai masalah mempunyai iPhone 6s dan mempunyai masalah yang sama, Apple akan mengganti bateri baru secara percuma dengan syarat iPhone 6s anda haruslah diperbuat daripada September 2016 sehingga Oktober 2016.


iPhone 7 Baru Anda Juga Mungkin Boleh ‘Meletup’ Seperti Samsung Note

Gambar iPhone yang ‘meletup’ ini kini sedang viral di Amerika. Salah seorang pengguna Reddit dengan nama kroopthesnoop telah memuat naik gambar ini di lama apple subreddit dengan mengatakan iPhone 7 terbaru milik beliau telah meletup. Insiden yang sama dialami Samsung dengan produk Note 7 terbaru mereka baru-baru ini.

Pelbagai reaksi diterima di laman perkongsian reddit tersebut termasuk ada yang mengatakan Samsung dan iPhone setiap kali pun mahu meniru satu sama lain. Bila smartphone Samsung meletup, iPhone pun turut sama meletup.

Disebabkan insiden ini masih dalam siasatan, ramai juga yang berpendapat ini cuma propaganda individu yang tidak bertanggungjawab untuk menjatuhkan nama Apple. Ada yang berpendapat iPhone ini meletup kerana terkena hentakan yang kuat ketika proses penghantaran yang merosakkan kotaknya dan memberi impak kuat kepada telefon di dalamnya. Logik juga.

Apa kata anda? Adakah insiden ini membantutkan minat anda untuk mendapatkan iPhone 7 ini?


Apple Pamer Keupayaan Kamera iPhone 7 Merakam Gambar ‘Low Light’

Apple telah memilih beberapa orang jurugambar untuk mengambil bahagian dalam kempen fotografi Shot On iPhone mereka, kali ini dengan tema ‘One Night’. Dalam kempen ini, Apple memfokuskan tentang kebolehan hebat kamera iPhone 7 dalam merakam gambar dalam persekitaran low light atau kurang pencahayaan.

Semua rakaman gambar ini dirakam pada malam 5 November 2016. “Untuk rakaman siri Shot On iPhone ini, kami telah memilih beberapa orang jurugambar dari serata dunia untuk merakam waktu malam di tempat mereka dengan menggunakan sepenuhnya potensi kamera iPhone 7,” kata Apple. Hasil dari rakaman ini adalah gambar-gambar yang hebat dan akan dipamerkan di 25 negara.

Kamera iPhone 7 mempunyai bukaan lensa yang lebih luas yang membolehkan lebih banyak cahaya masuk dan optical stabilization yang lebih baik berbanding iPhone 6s. Rakaman ini memang cantik dan adakah anda akan tertarik untuk membeli iPhone 7? Atau anda mahu tunggu sahaja untuk iPhone 8? Pilihan di tangan anda.


5 Makeover Rumah Kampung Yang Mengujakan Oleh Rizalman Ibrahim

5 buah rumah kampung yang dipaparkan disini merupakan antara rumah yang telah memenangi pertandingan Deko Deko Deko Celcom Blue pada penghujung tahun 2009. Semua pemenang menerima hadiah berupa makeover rumah dengan sentuhan kreatif dan elegan Rizalman Ibrahim.

Dekorasi-dekorasi yang ditampilkan ini begitu mengujakan kerana ia telah mengubah landskap asal rumah-rumah tersebut kepada sesuatu yang menarik dan mewah. Anda pasti tidak percaya bahawa rumah-rumah ini adalah rumah kampung yang berdindingkan batu dan papan.

Sedutan rancangan Deko Deko Deko Celcom Blue Bersama Rizalman Ibrahim:

LIKE dan FOLLOW Vocket di Facebook serta Instagram


Apple Perkenalkan ‘RED’ iPhone Dengan Warna Merah Yang Sangat Sexy

Apple dilihat begitu konsisten untuk mengumumkan warna terbaru pada model terbaru iPhone mereka. Bermula dengan warna Rose Gold, seterusnya Matte Black dan Jet Black. Kali ini, Apple telah mengumumkan warna Satin RED khusus buat iPhone 7 dan 7 Plus sempena kerjasama bersama RED.

Untuk pengetahuan anda RED atau lebih dikenali sebagai (PRODUCT)RED merupakan sebuah pertubuhan untuk meningkatan kesedaran orang ramai serta mengumpul dana untuk merawat pesakit HIV dan AIDS di Afrika. Kerjasama Apple bersama RED Product sekaligus membolehkan pembeli membeli sambil beramal dengan mendapatkan Apple iPhone 7 dengan warna merah.

Pemilihan warna warna yang cukup striking ini nampaknya berjaya membuatkan orang ramai teruja sekaligus membuatkan iPhone tampak lebih premium dimata pengguna.

Harga penjualan Apple iPhone 7 dan 7 Plus versi RED masih dikekalkan seperti sediakala. Anda boleh dapatkannya di laman rasmi Apple Store Malaysia bermula hari ini.


Beberapa Bulan Sebelum Pelancaran Model Terbaru, Apple iPhone 7 Kekal Sebagai Smartphone Terlaris

Menggunakan rekabentuk yang sama untuk 3 tahun berturut-turut mungkin bukan idea yang baik untuk melariskan penjualan sesebuah smartphone. Namun tidak bagi Apple, syarikat yang berpengkalan di Cupertino, California ini sekali lagi berjaya menjadikan model terkini mereka iaitu Apple iPhone 7 sebagai model yang paling laris dijual buat suku tahun kedua 2017.

Berbincang mengenai rahsia bagaimana Apple berjaya mengekalkan momentum penjualan mereka, Juha Winter selaku senior analyst telah mengatakan orang ramai seolah tidak kisah dengan rekabentuk Apple iPhone bak kata pepatah inggeris If it ain’t broke, don’t fix it.

Sebaliknya pengguna lebih mementingkan kehebatan hardware dan kelancaran sistem operasi yang tersedia. Melihat kepada angka penjualan syarikat ini, jelas semuanya benar-benar belaka.

Lebih menarik, kedua dua model terbaru mereka iaitu iPhone 7 dan iPhone 7 Plus masing-masing berjaya menjadi model terlaris dengan hasil penjualan iPhone 7 sebanyak 16.9 juta manakala iPhone 7 yang tampil dengan dwi-kamera dengan hasil penjualan 15.1 juta.

Samsung Galaxy S8 dan S8+ pula berjaya mendapat angka penjualan yang baik dengan menjadi smartphone ketiga dan keempat terlaris buat Q2 2017. Walaubagaimanapun, Samsung masih lagi juara penjualan smartphone tertinggi di dunia ketika ini dengan penawaran model yang pelbagai jika dikira secara keseluruhan.

Melihatkan kepada kedua-dua jenama ini, jelas Apple dan Samsung masih lagi mendominasi serta menjadi pilihan pengguna seluruh dunia meskipun dengan kehadiran pencabar baru setiap tahun. Buat anda yang sedang bercadang untuk mendapatkan smartphone baru, mendapatkan iPhone 7 dan Samsung Galaxy S8 masih pilihan yang baik dengan penawaran diskaun kini di Lazada.


‘iPhone 7’ Sudah Mula Dijual Di China

Mungkin disebabkan terlalu banyak ura-ura rekabentuk iPhone 7, sebuah kilang yang dipercayai daripada China sudah mula mengeluarkan iPhone 7 versi klon dan dijual secara meluas.

Kehebatan China untuk menghasilkan peranti klon memang tidak dapat dinafikan. Namun berita ini agak mengejutkan kami kerana selalunya peranti klon akan dikeluarkan sejurus keluarnya peranti asal. Mungkin juga peranti ini dikeluarkan khas buat mereka yang ingin kelihatan ‘cool’ dengan ‘iPhone’ terbaru.

Seperti yang dapat anda lihat, iPhone yang dijual ini didatangi bersama dwi-kamera yang kemungkinan yang bakal hadir pada Apple iPhone terbaru. Bahagian panel belakang iPhone ini juga sedikit berbeza berbanding iPhone yang original. Jika selalunya iPhone original tertera ayat ‘Designed by Apple in California’, namun tidak dengan iPhone klon yang hadir dengan ayat ‘Designed by TAIWAN’.

Buat anda yang menantikan kehadiran Apple iPhone terbaru, Apple dijangka mengumumkannya sekitar September 2016 ini. Sebelum itu, sudahkah anda membaca tentang Syarikat Apple yang disaman di China.


4 Perkara Utama Yang Membezakan iPhone 8 Berbanding Model Sebelumnya

Hampir setahun menanti, akhirnya Apple telah mengumumkan model terbaru mereka. Lebih menarik, Apple pada kali ini bukan sahaja mengumumkan 2 model seperti kebiasaan namun turut memperkenalkan Apple iPhone X sebagai model yang dikeluarkan secara khas sempena ulang tahun kesepeluh iPhone. Ketiga-tiga model ini masing-masing hadir dengan spesifikasi dan skrin yang berbeza.

Pengumuman Apple iPhone X pada kali ini nampaknya telah membuatkan orang ramai seakan lupa akan kehadiran 2 model yang diumumkan secara serentak pada aturcara pada pagi tadi iaitu Apple iPhone 8 dan iPhone 8 Plus.

Rekabentuk yang seakan sama seperti 3 tahun lepas mungkin turut menjadi punca memandangkan orang ramai menagih rekabentuk yang futuristik seperti yang ditampilkan pada iPhone X. Untuk memastikan anda mendapatkan Apple iPhone yang sesuai dengan bajet dan keperluan anda, berikut merupakan 4 perbezaan utama diantara iPhone 8 dan iPhone 7.

Dari segi rekabentuk, masing-masing membawakan rekabentuk yang hampir sama. Satu kamera dibahagian belakang buat model iPhone 7 dan iPhone 8 manakala dwi-kamera buat model Plus.

Perbezaan utama pada model terbaru ini adalah Apple telah memilih untuk menggunakan material kaca dibahagian belakang menggantikan material aluminium iPhone 7. Tujuannya cuma satu, untuk membolehkan iPhone dapat menjalankan wireless charging dengan mudah. Dari segi ketahanan, Apple turut menjanjikan material yang digunakan tahan lasak serta kalis air dan debu.

Berbeza dengan model sebelum ini, Apple cuma menyertakan sebanyak 3 warna buat model terbaru mereka iaitu gold, silver dan space grey.

Melalui Apple Keynote yang berlangsung pada pagi tadi, Apple nampaknya tidak mengumumkan jumlah RAM yang tersedia buat Apple iPhone 8 dan 8 Plus. Seperti aturcara sebelum-sebelum ini juga, Apple lebih memberi penekanan kepada processor terbaru mereka iaitu Apple A11 Bionic.

Seperti yang anda boleh jangkakan daripada aturcara sebelum-sebelum ini, Apple nampaknya tidak melepaskan peluang untuk mengatakan ‘this is the most powerful and smartest chip ever made’.

Melalui cip terbaru ini, A11 Bionic berjaya menawarkan kepantasan sebanyak 70% lebih baik berbanding processor yang tersedia pada iPhone 7. Melihat kepada penawaran processor terbaru ini, jelas Apple A11 Bionic bakal meletakkan standard yang baru di dalam arena smartphone.

Apple A10 Fusion yang tersedia pada Apple iPhone 7 Plus sebelum ini juga telah berjaya menawarkan kepantasan yang terbaik dari segi performance mahupun kamera.

Pada model kali ini, Apple telah memilih untuk mengikut seperti model sebelumnya dimana model Apple iPhone 7 dan 8 disertakan dengan satu kamera dibahagian belakang manakala model Plus dengan dwi-kamera.

Jika pada model sebelum ini Apple telah memperkenalkan potrait mode membawakan efek bokeh disetiap gambar potrait yang diambil, kini Apple telah memperkenalkan potrait lightning.

Sebuah fungsi terbaru yang membolehkan pengguna mendapatkan gambar potrait seakan berada di dalam studio. Sekiranya ciri-ciri ini yang ada perlukan, mungkin anda perlu berbelanja lebih untuk mendapatkan iPhone 8 atau iPhone 8 Plus.

Membincangkan soal harga, sudah pastinya model yang terbaru bakal mempunyai tanda harga yang lebih tinggi. Dalam pada itu, kami lebih berminat untuk membincangkan soal berbaloi atau tidak anda berbelanja lebih bagi mendapatkan model terbaru ini.

Apple iPhone 7 kini ditawarkan dengan harga RM2,749 manakala model terbaru iPhone diumumkan dengan harga $699 (~RM2,932.31). Kemungkinan harga sekitar RM3,199 atau lebih bakal ditawarkan buat Apple apabila model ini tiba secara rasmi di Malaysia.

Sekiranya anda mahukan penguasaan yang lebih, kamera yang lebih mantap serta kelangsungan iOS versi terbaru dalam jangka masa yang lebih lama, iPhone 8 antara yang perlu anda pertimbangkan. Kedua-dua model ini tidak membawa terlalu banyak perbezaan dan tidak baloi buat pengguna iPhone 7 memilih untuk upgrade ke iPhone 8 sekiranya faktor kos antara yang menjadi punca.

Apakah faktor utama yang ada membuatkan iPhone 8 tampil berbeza pada pendapat anda? Kongsikan pendapat anda sama ada berbaloi atau tidak mendapatkan iPhone 8 sekiranya anda pengguna seorang pengguna iPhone 7.

Baca lagi: Apple iPhone 7 Dan 6s Sedia Untuk Didapatkan Dengan Harga Yang Lebih Rendah


iPhone 8 Bakal Hadir Dengan Skrin Dwi-Lengkung Seumpama Galaxy S7 Edge

Kali pertama anda membaca tajuk serta pilih untuk membaca artikel ini saya yakin pasti terdetik dihati anda ‘eh, iPhone 7 pun belum diumumkan, dah ada ura-ura iPhone 8’. Begitulah juga seperti saya. Berdasarkan beberapa sumber yang dipercayai, dikatakan iPhone 8 bakal mempunyai skrin dwi-lengkung serta hadir dengan rekabentuk yang berbeza.

Ironinya, jika sebelum ini Samsung yang kerap meniru paten atau rekabentuk iPhone kini perkara sebaliknya bakal berlaku jika ura-ura ini benar-benar berlaku. Penggunaan skrin dwi-lengkung ini bakal membuatkan iPhone 8 mempunyai rekabentuk yang mirip dengan Samsung Galaxy S7 Edge.

Rekaan dwi-lengkung iPhone 8 juga dikaitkan dengan penggunaan material kaca penuh di bahagian belakang. Nampaknya Apple akan sekali lagi menggunakan material kaca di bahagian belakang sepertimana iPhone 4.

Jika ura-ura ini disahkan benar, adakah pengguna skrin dwi-lengkung lebih memudahkan pengguna atau sekadar trend? Adakah Apple sedar iPhone juga perlukan revolusi dari rekabentuk dan paparan yang lebih baik?

Mungkin agak terlalu awal untuk menjangka teknologi yang bakal ada pada iPhone 8. Tarikh pengeluaran juga kemungkinan pada tahun 2017 atau 2018. Sebelum itu, sudahkah anda membaca tentang ura-ura tentang iPhone yang bakal diumumkan pada tahun ini. Pengguna tegar iPhone pasti suka.


4 Sebab Mengapa Anda Perlu Dapatkan iPhone X Berbanding Dua Model Yang Lain

Apple pada minggu ini telah melakar sejarah dengan melancarkan 3 model iPhone secara serentak. Model yang dikeluarkan adalah iPhone 8, iPhone 8 Plus dan iPhone X. Untuk pengetahuan anda, iPhone 8 dan iPhone 8 Plus merupakan model yang diperbaharui daripada iPhone 7 dan iPhone 7 Plus.

iPhone X yang disebut sebagai ‘iPhone ten’ dilancarkan sebagai smartphone edisi khas daripada Apple pada kali ini sempena ulang tahun kesepuluh Apple iPhone. Buat peminat Apple, pastinya terdetik dalam hati anda untuk mendapatkan model terbaru ini. Dalam pada itu, memilih model yang diingini mungkin sedikit sukar memandangkan anda perlu membuat 3 pilihan pada kali ini.

Untuk memudahkan kerja pemilihan anda, kami akan cuba sedaya upaya untuk meringkaskan segala spesifikasi yang tersedia buat ketiga-ketiga model ini dengan mudah. Memandangkan perbezaan diantara iPhone 8 dan 8 Plus cuma bilangan kamera dan saiz skrin, rasanya tidak janggal untuk kami membandingkan secara terus bersama iPhone X.

Rasanya tidak sah untuk membincangkan faktor yang paling jelas berbeza apabila membandingkan ketiga-tiga iPhone ini iaitu rekabentuk. Bagi rekabentuk iPhone 8 dan iPhone 8 Plus adalah lebih mudah sekiranya ada membayangkan saiz iPhone 7 dan iPhone 7 Plus memandangkan masing-masing berkongsi saiz dan rekabentuk yang hampir sama.

Apple iPhone X pula berjaya menyertakan saiz skrin yang lebih besar berbanding iPhone 8 Plus namun dimuatkan dalam saiz iPhone yang lebih kecil disebabkan penggunaan bezel yang minimum.

Buat penggemar Apple iPhone, anda mungkin akan merindui home button setelah iPhone X dilihat tidak lagi menyertakannya sebaliknya sokongan gesture antara yang perlu adaptasi sekiranya iPhone X menjadi pilihan anda.

Ketiga tiga model ini membawakan saiz skrin yang berbeza. Apple iPhone 8 disertakan dengan skrin 4.7-inci, diikuti dengan 5.5-inci pada iPhone 8 Plus dan 5.8-inci pada iPhone X.

Tidak hanya berbeza dari saiz skrin, iPhone X juga dilihat lari dari norma apabila menyertakan skrin berupa ‘tanduk’ dibahagian atas skrin. Penyertaan skrin ini juga dilihat menimbulkan reaksi yang berbeza daripada orang ramai. Ada yang menyukainya dan ada pula yang berpendapat sebaliknya.

Apple mula melancarkan TouchID sewaktu model iPhone 5s. Fungsi yang mulanya dibawakan untuk memudahkan orang ramai unlock iPhone mereka telah diperbaharui dengan membolehkan pengguna melengkapkan bayaran hanya dengan menggunakan fungsi yang sama.

Sesuai dengan tagline yang dibawa iPhone X iaitu smartphone from the future, iPhone X berjaya membawakan ciri-ciri futuristik seperti FaceID yang membolehkan pengguna unlock iPhone mereka hanya dengan menggunakan muka.

Meskipun ciri yang seakan sama ini sudah tersedia buat Android, Apple berjaya membaharuinya dengan membawakan 3D face recognition dimana pengecaman wajah dapat dibuat dengan lebih pantas dan tepat.

Apakah teknologi ini diperlukan? Kami melihat teknologi ini sekadar fungsi yang menarik dan futuristik. Jika anda merasakan rekaan iPhone 8 dan 8 Plus sudah cukup baik dan selesa dengan home button sedia ada, mungkin anda tidak perlu berbelanja lebih untuk mendapatkan iPhone X.

Jika sebelum ini pengguna iOS sudah cukup selesa menggunakan emoji, kini Apple telah membawakan pembaharuan dalam menunjukkan ekspresi ketika anda menghantar mesej. Pengguna berpeluang menghantar emoji dan pada kali ini emoji yang tersedia akan sedikit sebanyak akan mempunyai mimik muka yang hampir sama seperti penggunanya.

Mungkin agak remeh, namun fungsi meniru mimik muka pengguna ini merupakan yang pertama dilancarkan pada smartphone dan cuma eksklusif buat iPhone X. Sekiranya anda merasakan fungsi ini penting buat anda, rasanya pilihan anda cuma terbatas untuk mendapatkan iPhone X sahaja pada ketika ini.

Secara asasnya, iPhone 8, 8 Plus dan iPhone X secara tidak langsung turut berkongsi beberapa spesifikasi yang sama. iPhone 8 Plus dan iPhone X masing-masing disertakan dengan dwi-kamera dibahagian belakang yang disertakan dengan fungsi terbaru iaitu potrait lighting. Ketiga-tiga model ini turut menggunakan processor yang sama iaitu Apple A11 Fusion.

Setakat ini ketiga-tiga iPhone terbaru ini masih belum mempunyai harga rasmi. Oleh yang demikian adalah lebih mudah sekiranya kami membandingkan harga yang diumumkan sewaktu aturcara Apple Keynote 2017.

Untuk saiz storan 64 GB, iPhone 8 bakal mula dijual dengan harga $699 (~RM2,936.71) manakala iPhone 8 Plus dijual dengan harga $799  (~RM3,356.84). Pengguna nampaknya perlu berbelanja dengan lebih banyak untuk mendapatkan iPhone futuristik ini dengan harga permulaan $999 (~RM4,197.10). Harga yang diumumkan pastinya lebih tinggi apabila mula tiba di Malaysia.

Melihatkan kepada jurang $200 (~RM840.26) mungkin para pengguna perlu mempertimbangkan terlebih dahulu fungsi yang tersedia buat Apple iPhone X. Sekiranya wang bukan halangan buat anda, teruskan mendapatkan iPhone impian anda.

Buat anda yang mempertimbangkan sama ada adakah berbaloi berbelanja lebih mendapatkan iPhone 8 atau model sebelumnya iaitu iPhone 7, kami turut membuat perbandingan dan boleh membacanya disini. Ditambah pula dengan harga iPhone model sebelum ini yang diturunkan harga, kami sarankan anda membuat pilihan yang terbaik sebelum mendapatkan smartphone berharga mewah ini.


Apple iPhone 9 Dan iPad Pro Baharu Bakal Dilancarkan 31 Mac Ini

Sejak akhir-akhir ini, ura-ura mengenai Apple iPhone terbaru yang hadir dengan harga mampu milik seakan membuatkan orang ramai tidak sabar untuk menjadi yang terawal untuk mendapatkannya.

Ura-ura ini dikuatkan lagi selepas Apple sekali lagi pada tahun ini bakal mengadakan sebuah atur cara pada bulan 31 Mac ini yang dilaporkan bakal menjadi pentas untuk pelancaran yang bakal dinamakan sebagai iPhone 9 atau iPhone SE2.

Apple iPhone 9 dijangka bakal menyertakan processor Apple A13 Bionic iaitu processor yang sama digunakan pada iPhone 11 Pro serta hadir dengan harga yang jauh lebih rendah berbanding model iPhone yang lain.

Lebih menarik, Apple nampaknya tidak mahu menunggu lama untuk menjual iPhone 9 dimana orang ramai boleh mulai menempah seawal 3 April ini.

Selain iPhone 9, Apple juga dijangka bakal melancarkan model terbaru iPad Pro. Apple iPad Pro pula dijangka hadir dengan beberapa pembaharuan terbaru termasuk penyertaan kamera 3D ToF beserta tiga kamera belakang seperti iPhone 11 Pro.

Diharap atur cara yang dinantikan ramai dapat diteruskan dengan jayanya serta bebas daripada wabak Covid-19 yang bakal mengancam kesihatan orang ramai.

Pastinya ramai yang tidak sabar untuk mendapatkan iPhone 9 apatah lagi mengetahui harganya yang bakal ditawarkan di bawah RM2,000. Klik pautan di bawah untuk mengetauhi lebih lanjut.

iPhone 9 Mungkin Ditawarkan Dengan Harga Sekitar RM1,600 Sahaja

Kerana Coronavirus, Kerajaan Jepun ‘Hadiahkan’ 2,000 iPhone Buat Penumpang Kapal Persiaran


iPhone 9 Bakal Dilancarkan Secara Atas Talian Seawal Bulan Ini?

Mulai menjadi bualan hangat peminat Apple sejak awal tahun ini berikutan pengenalan model baharu yang bakal menggantikan iPhone SE iaitu iPhone 9, model ini nampaknya terpaksa menangguhkan pelancaran pada 31 Mac lalu berikutan penyebaran wabak COVID-19.

Terbaharu, Apple nampaknya tidak mahu menunggu lama sehingga wabak COVID-19 tamat sebaliknya model iPhone 9 nampaknya bakal dilancarkan seawal bulan ini secara atas talian dan bakal ditawarkan dalam masa terdekat.

Apa yang menarik perhatian ramai mengenai Apple iPhone 9 ini sudah pastinya harganya yang bakal ditawarkan dengan harga sekitar RM2,000. Lebih mengujakan, iPhone 9 bakal turut disertakan dengan processor Apple A13 Bionic seperti yang tersedia di iPhone 11 Pro.

Pelancaran iPhone 9 dalam masa terdekat semakin menjadi kenyataan apabila terdapat sebuah case daripada jenama terkenal iaitu UAG turut mengeluarkan rekaan model mereka sekaligus mengesahkan iPhone 9 bakal hadir dengan rekaan yang mirip seperti iPhone 8.

Model ini sudah pastinya dinantikan ramai khususnya buat mereka yang sudah lama berhajat untuk mendapatkan iPhone terbaru namun tidak mahu berbelanja besar untuk mendapatkan model yang tersedia di pasaran ketika ini.

Selain iPhone 9 yang bakal dilancarkan dengan skrin 4.7-inci, Apple dijangka bakal turut melancarkan iPhone 9 Plus dengan harga mampu milik. Lihat juga rekaan iPhone 9 yang tertiris sebelum ini.

Apple Dijangka Perkenalkan iPhone 9 Plus Dengan Harga Mampu Milik

Ini Mungkin Rekaan iPhone 9 Yang Bakal Dijual Dengan Harga Di Bawah RM2,000


iPhone 9 Mungkin Ditawarkan Dengan Harga Sekitar RM1,600 Sahaja

Bermula dengan sekadar ura-ura, nampaknya impian orang ramai untuk memiliki model terbaru iPhone dengan harga rendah bakal menjadi kenyataan apabila dilaporkan Apple sedia meletakkan tanda harga $399 (~RM1,653.89).

Menurut Fast Company, model yang bakal dilancarkan Apple pada kali ini adalah iPhone 9 dimana model ini bakal hadir dengan saiz yang lebih kecil berbanding model iPhone terkini serta bakal menjadi model pengganti kepada iPhone SE.

Menariknya, para pengguna tidak lagi perlu menunggu sehingga hujung tahun ini seperti yang kerap dilakukan Apple pada setiap tahun sebaliknya Apple dijangka akan memperkenalkannya seawal Mac ini.

Apple iPhone 9 ini pastinya dinantikan ramai memandangkan Apple dijangkakan bakal menyertakan processor Apple A13 Bionic iaitu processor yang sama digunakan pada iPhone 11 Pro serta hadir dengan harga yang jauh lebih rendah berbanding model iPhone yang lain.

Dari segi rekaan, difahamkan Apple iPhone 9 bakal menggunakan kerangka iPhone 8 bagi mengekalkan ciri telefon pintar bersaiz kecil. Dalam erti kata lain, model ini bakal hadir dengan saiz skrin 4.7-inci. Fungsi TouchID antara yang tersedia pada model ini.

Seperti juga iPhone 7 dan 8, iPhone 9 juga dimaklumkan kemungkinan bakal hadir dengan model versi ‘Plus’ yang dilengkapi dengan saiz skrin yang lebih besar.

Sekiranya Apple berjaya menawarkan model ini dengan harga pada paras di bawah RM2,000, kami yakin model ini bakal dijual dengan laris. Penawaran harga yang mampu milik, penggunaan processor terbaru serta saiznya yang mudah dipegang antara yang membuatkan orang ramai teruja untuk memilikinya.

Apple baru-baru ini telah disaman oleh sebuah firma di Perancis kerana dilaporkan ‘sengaja’ memperlahankan iPhone.

Apple Sekali Lagi Disaman Kerana ‘Sengaja’ Memperlahankan iPhone

Apple iPhone 12 Mungkin Hadir Dengan Warna ‘Navy Blue’


Sungguh Tak Sangka iPhone Rupanya Boleh Bantu Orang Buta Hingga Ke Tahap Ini. Hebatnya!

Kalaulah penglihatan kita yang celik ini dapat dipinjamkan kepada orang buta yang memerlukan, sanggupkah anda lakukannya ? Begitu tabah mereka menjalani hidup dalam kegelapan dan hanya bersandarkan pada deria lain sahaja seperti telinga dan hidung.

Hanya dengan Iphone sahaja, kehidupan orang buta akan jadi lebih mudah dan bermakna.

Sehinga ke saat post ini ditulis, lebih 7,628 pertolongan dapat diberi kepada 3,867 orang buta daripada 48,828 sukarelawan yang bermata celik seperti anda.

Sebuah apps yang tidak bermotifkan keuntungan iaitu Be My Eyes telah dicipta dengan kerjasama syarikat perisian Robocat dan seorang lelaki cacat penglihatan iaitu Hans Jorgen Wiberg. Apps ini membolehkah panggilan video dilakukan oleh orang buta kepada sesiapa sahaja yang memuat turun apps ini apabila mereka memerlukan pertolongan berkaitan visual.

Download apps ini di iTunes dan bantu mereka yang memerlukan.


5 Maklumat Yang Laris Terjual Di Pasaran ‘Dark Web’ Untuk Tahun 2020

Biasa dengar tentang laman dark web? Secara ringkasnya dark web merupakan laman sesawang yang tidak diindeks laman pencarian seperti Google. Ia boleh diakses menerusi enjin pencarian privasi seperti Tor. Laman web jenis ini juga dikawal ketat oleh hos yang dirahsiakan identitinya.

Selain menjadi tempat ‘berkongsi’ perkara yang tidak sepatutnya, di sini juga merupakan medan dalam talian untuk menjual barangan haram serta menawarkan perkhidmatan jenayah siber. Tapi, tahukah anda barangan haram yang laris terjual di dark web sepanjang tahun 2020?

Pengusaha pasaran dark web kini advanced pintar dalam memanfaatkan kecanggihan perisian teknologi dengan mencuri data kad kredit pengguna. Berdasarkan kajian dilakukan, pengusaha dark web akan menjual informasi kad kredit dengan menggunakan kaedah pemalsuan kad kredit Mastercard bersama nombor PIN milik mangsa pada harga serendah USD15 (+-RM60.50) sahaja.

Risiko hutang kredit akan ditanggung sepenuhnya oleh mangsa dan pembeli kad kredit palsu hanya ‘goyang kaki’ menghabiskan wang ketika berbelanja. Kad kredit palsu ini antara hot item dalam senarai barang dark web tahun ini. Di samping itu, pembeli juga boleh membeli info log masuk perbankan online berharga USD65 (+-RM262.00) di dark web.

Difahamkan, pasaran dark web juga ada menjual info rahsia mengenai perdagangan syarikat-syarikat ternama. Dengan adanya info ini, mereka yang berniat jahat sama ada ‘orang dalam’ ataupun pekerja yang dipecat boleh mencuri maklumat sulit syarikat lalu menjualkannya kepada pesaing syarikat berkenaan.

Ia biasa dilakukan dengan menggunakan perisian malware yang dicipta khas untuk menggodam sistem operasi komputer dan keselamatan syarikat. Secara tidak langsung ia mengancam keselamatan data syarikat dan menyukarkan untuk mereka bersaing dengan syarikat lain.

Rekod kewangan sering terjual di pasaran dark web bertujuan untuk menghasilkan pengubahan wang haram dan mencuri wang menerusi akaun bank milik sesebuah syarikat. Wang yang dicuri akan dimasukkan ke dalam akaun bank palsu. Kini, ia lebih mudah untuk pegodam akses kerana kebanyakan bank kini lebih banyak melakukan urusan melalui atas talian.

“Sekiranya anda mencari kaedah pembukaan buku akaun bisnes palsu dan penipuan pembayaran cukai, dark web boleh membantu anda,” ujar Emily Wilson, naib presiden perusahaan Terbium Labs menerusi laporan CIMA Global.

Dokumen rahsia kerajaan juga terjual di pasaran dark web. Ia dijual bertujuan untuk memberikan info kepada pihak lain mengenai penyiasatan yang dijalankan kerajaan, program yang dianjurkan kerajaan, belanjawan tahunan, dokumen sulit sama ada rasuah atau salah laku pemimpin tempatan. Khabarnya, dokumen ini laris dijual di pasaran dark web ketika ini.

Difahamkan, kelompok bekas pegawai kerajaan merupakan tunjang utama yang sering dikaitkan dalam aktiviti membocorkan rahsia kerajaan kepada wartawan. Wujudnya dark web ini lebih memudahkan untuk wartawan berkomunikasi secara rahsia bersama bekas pegawai kerajaan. Kemudian, wartawan akan menghasilkan satu artikel mengenai rahsia kerajaan lalu dihebahkan kepada orang ramai.

Laporan pengintipan antarabangsa juga merupakan dokumen haram yang laris dijual di pasaran dark web. Ini sangat berisiko tinggi kerana ia melibatkan keselamatan dan kedaulatan negara. Jika ia jatuh di tangan pihak pengganas, ini membolehkan mereka mengetahui data ketenteraan negara dan selok-belok untuk menceroboh sesebuah negara.

Sesungguhnya kewujudan pasaran dark web ini mempunyai kebaikan dan keburukannya. Majoriti daripada kita tidak memerlukan maklumat yang dijual di laman ini. Adakah anda pernah melayari laman dark web ? Jika ya, anda boleh kongsi berkongsi dengan kami di ruangan komen.

P/S: Dark web bukan deep web dan laman deep web adalah lebih sukar untuk diakses. Mungkin kami akan hurai perbezaan antara dua perkara ini di masa akan datang.

Pelik tapi benar, bekas hacker dilantik sebagai ketua keselamatan bagi syarikat media sosial Twitter. Klik pautan di bawah untuk membacanya.

Twitter Lantik Bekas ‘Hacker’ Sebagai Ketua Keselamatan

‘Hackers’ Jual 267 Juta Data Pengguna Facebook Dengan Harga RM2,000

Lelaki Ini Kantoi Bayar ‘Hitman’ Menggunakan Bitcoin Untuk Bunuh Teman Lelaki Perempuan Simpanannya


Jumlah Pengguna iPhone Yang Beralih Ke Telefon Pintar Android Semakin Tinggi

Kata orang sekali anda gunakan iPhone atau terjebak dengan ekosistem Apple memang tiada jalan keluar. Namun lain ceritanya pada tahun ini apabila kesetiaan pengguna Apple dilihat menurun dengan peratusan tertinggi sepanjang empat tahun.

Difahamkan antara punca utama pengguna Apple beralih kepada jenama lain berikutan penawaran spesifikasi dan fungsi model syarikat pesaing yang lebih baik serta mampu milik.

Lebih parah, didapati satu daripada empat pengguna iPhone X sudah mula beralih kepada Android. Disebalik penurunan kesetiaan Apple, Samsung dilihat sebagai syarikat yang paling untung selepas menjadi pilihan majoriti bekas pengguna iPhone.

Melihat kepada masalah yang berlaku, Apple dijangka bakal menurunkan harga produk mereka untuk menarik perhatian pengguna menggunakan produk mereka kembali.


iPhone Dengan Pengimbas Cap Jari Dalam Skrin Mungkin Dilancarkan Khas Buat China

Mungkin agak ironi apabila sebuah syarikat yang berasal dari Amerika Syarikat menawarkan sesuatu yang berbeza di negara luar namun tidak di negara sendiri.

Berdasarkan laporan daripada MacRumors, Apple dilaporkan sedang bercadang untuk melancarkan Apple iPhone terbaru dengan harga yang lebih rendah khusus buat pasaran China.

Difahamkan penggunaan sensor pengimbas cap jari dalam skrin yang lebih rendah berbanding teknologi Face ID secara tidak langsung dapat mengurangkan kos penghasilan Apple iPhone.

Sekiranya model terbaru iPhone berjaya disertakan dengan spesifikasi yang menarik namun menyertakan teknologi pengimbas cap jari dalam skrin pastinya orang ramai diluar China juga mahukannya.

Dikatakan rancangan Apple ini seiring dengan perang dagang diantara Amerika Syarikat dan China dimana harga Apple iPhone dijual dengan harga lebih mahal di negara tersebut. Bagi meningkatkan penjualan iPhone seiring dengan jumlah pasarannya yang besar Apple berminat untuk melancarkan iPhone dengan harga yang lebih rendah.

Setakat ini masih belum diketahui sama ada pelan ini bakal dijayakan pada tahun ini mahupun tahun hadapan. Sama-sama kita nantikan pelancaran Apple iPhone keluaran terbaru yang dijangkakan pada bulan September ini.


iPhone Dengan Saiz Skrin Lebih Besar Bakal Dilancarkan Pada Tahun Ini

Kurang lebih empat bulan sahaja lagi sebelum pelancaran model terbaru Apple iPhone. Sekiranya anda mengikuti berita perkembangan syarikat ini, pastinya anda mengetahui syarikat ini kini dibanjiri dengan pelbagai ura-ura termasuk Apple iPhone SE 2.

Terbaru, sebuah lagi gambar telah tertiris yang memperlihatkan Apple sedang mengusahakan sebuah model iPhone terbaru dengan saiz skrin 6.1-inci. Tertirisnya gambar ini sekaligus menolak dakwaan sebelum ini dimana iPhone 6.1-inci bakal hadir dengan skrin LCD sebaliknya Apple menggunakan skrin panel OLED.

Dari segi rekabentuk, rekaan sekaan Apple iPhone X antara yang dijangkakan pada model ini. Processor Apple A12 antara yang bakal disertakan sepertimana ura-ura sebelum ini. Menyoal dari segi harga, harga yang premium seakan Apple iPhone X bakal disertakan pada model ini.

Selain itu, dikatakan Apple juga sedang mengusahakan iPhone dengan skrin 6.5-inci yang bakal menggantikan model ‘Plus’ sebelum ini. Sama-sama kita nantikan pelancaran model terbaru Apple ini seawal September ini.


iPhone Sekali Lagi Bakal Perkenalkan Warna Baru Pada Tahun Hadapan

Apple iPhone model terbaru mungkin bakal dilancarkan pada September 2017. Walaubagaimanapun, ura-ura pada tahun ini hadir lebih awal daripada apa yang kami jangkakan. Setakat ini, dilaporkan Apple sedang mengusahakan chipset Apple A11, curve screen serta wireless charging.

Terbaru, dijangkakan Apple sekali lagi bakal mengumumkan warna terbaru pada iPhone 2017.

Berdasarkan sumber daripada Macotakara, kemungkinan besar Apple iPhone bakal hadir dengan warna terbaru dan warna pilihan Apple pada kali ini adalah merah. Untuk pengetahuan anda Macotakara juga merupakan laman web yang pertama melaporkan Apple iPhone 7 tidak lagi menyertakan port headphone jack.

Sebelum ini Apple pernah mencuba warna merah pada dua model mereka iaitu iPod 5th generation serta Apple iPhone 5c. Kehadiran iPhone terbaru dengan warna merah bakal menjadi produk ketiga Apple dengan rekaan body bewarna merah.

Selepas kejayaan penjualan warna Rose Gold yang diperkenalkan pada iPhone 6s dan Jet Black pada iPhone 7, adakah Apple bakal mengulangi skrip yang sama apabila mereka sekali lagi bakal memperkenalkan warna terbaru? Kongsikan pendapat mengenai warna yang bakal dikeluarkan Apple ini.

Baca lagi: Skrin Lengkung OLED Antara Yang Dijanjikan Pada iPhone Terbaru


Apple iPhone Terbaru Bakal Menjadi Model Termahal Pernah Ditawarkan

Jenama smartphone yang terkenal dengan tanda harganya yang tinggi serta kualitinya yang premium sekali lagi bakal menerima tanda harga yang baru menerusi model terbaru mereka. Dilaporkan Apple sudah bersedia untuk menjual Apple iPhone model terbaru dengan harga mencecah $999 (~RM4,268.23).

Mungkin agak sukar untuk menerima harga sebuah smartphone bakal mencecah harga yang lebih tinggi namun dengan teknologi serta pemasaran yang berkesan daripada pihak Apple mungkin bakal membuatkan pengguna yang berminat tidak kisah untuk mendapatkannya.

Seperti yang pernah anda baca melaui ura-ura teknologi terbaru Apple iPhone sebelum ini, kemungkinan iPhone terbaru yang dikenali sebagai iPhone 8 bakal disertakan dengan teknologi pengimbas wajah serta wireless charging. Rekabentuk yang bezelless disertakan dengan skrin yang lebih besar antara yang menjadi daya tarikan buat model terbaru ini.

Dalam pada itu, dilaporkan Apple bakal mengeluarkan 3 model iPhone secara serentak pada kali ini, dimana dua daripadanya merupakan penambahbaikan daripada iPhone 7 dan 7 Plus dan sebuah lagi model yang memfokuskan kepada pengguna high-end.

Mampukah Apple menjual dengan tanda harga sebegitu tinggi? Mungkin belum pernah dibuat sebelum ini, namun memperlihatkan smartphone flagship Samsung iaitu Samsung Galaxy Note 8 yang mula ditawarkan pada $930, kemungkinan besar Apple bakal mengikuti trend yang sama.


iPhone Dorong Apple Kembali Menjadi Jenama Paling Bernilai Dunia Bagi Tahun 2022

Siri iPhone 14 kali ini berjaya mencatatkan jumlah jualan yang cukup memberangsangkan di seluruh dunia. Dengan permintaan yang bertali arus ketika ini, iPhone telah menjadi penyumbang utama kepada pendapatan tahunan 2022 berbanding produk yang lain.

Dalam Laporan Global 500 2022, kini Apple Inc. telah dinobatkan kembali sebagai jenama paling bernilai di dunia. Apple pada ketika ini mempunyai penilaian mencecah $335.1 bilion bersamaan RM1.678 trilion mengikut tukaran semasa terkini.

Pihak Global 500 menyatakan dengan iPhone sahaja telah menyumbang kira-kira separuh daripada jualan jenama itu. Apple pada ketika ini telah mendominasi pasaran telefon pintar dengan selesa dan dilaporkan majoriti pengguna di Amerika Syarikat kekal menggunakan iPhone secara aktif di dalam seharian.

Selain penawaran iPhone, Apple kini juga menfokuskan rangkaian produk dan perkhidmatan lain seperti iPad, iMac, Apple Pay dan Apple TV. Pada hari ini, kesemua rangkaian produk mereka sudah menjadi semakin penting kepada kejayaan jenama itu.

Global 500 menambah lagi dengan menyatakan syarikat Apple mengetahui kepentingan kehendak pelanggannya untuk mengekalkan ekuiti jenama. Malah, sektor teknologi dan perkhidmatan menjadi sektor paling bernilai di dunia dengan dianggarkan bernilai $2 trilion (~RM9.46 trilion).

Selain Apple, Amazon kini bernilai $350.3 bilion (~RM1.654 trilion) di tempat kedua di dalam carta dan Google dinilaikan sebanyak $263.4 bilion (~RM1.243 trilion) di belakangnya. Sehingga ke hari ini, model iPhone 14 Pro terutamanya menerima permintaan yang tinggi di seluruh dunia.


YouTuber China Ini Berjaya Hasilkan ‘iPhone Flip’ Pertama Dunia

Rata-rata pengguna hari ini sudah mula meminati dengan telefon pintar boleh lipat seperti Galaxy Fold dan Galaxy Flip kerana lebih unik. Oleh itu, semakin banyak syarikat teknologi terkemuka mahu turut menawarkan peranti skrin boleh lipat kerana permintaan yang tinggi pada saban tahun.

Kini seorang YouTuber dari China telah berjaya menghasilkan iPhone boleh lipat buat pertama kalinya di dunia. Beliau menggunakan komponen sedia ada yang menggabungkan komponen dalaman iPhone bersama kerangka boleh lipat Motorola Razr.

Menerusi video tersebut, beliau memaparkan proses yang dilalui untuk menanggalkan komponen pada kedua-dua peranti sehingga menjadi sebuah peranti boleh lipat. Semua komponen dalaman iPhone X telah dialih keluar dan digabungkan semula untuk dimasukkan di dalam kerangka Motorola Razr.

Walaupun beliau menfokuskan kepada iPhone X, beberapa komponen model iPhone yang lain juga turut digunakan dalam penghasilan iPhone boleh lipat ini. Hasil ciptaan itu telah dinamakan sebagai iPhone V di mana peranti ini berfungsi dengan menjalankan sistem iOS serta paparan yang boleh dilipat kepada dua.

Anda boleh lihat sendiri proses penghasilan iPhone boleh lipat ini dengan video yang disediakan di atas. Prosesnya sangatlah rumit dan memerlukan kepakaran teknologi yang tinggi untuk menjayakan projek gila ini.


iPhone Generasi Pertama Berjaya Dibida Pada Harga Setinggi RM185,545

Memang tidak dinafikan produk yang ditawarkan oleh Apple sering menjadi buruan ramai lebih-lebih lagi produk generasi terawal. Para peminat sanggup membeli pada harga berlipat kali ganda walaupun ia sudah berusia sedekad lamanya.

Terbaharu, iPhone generasi pertama dalam keadaan seal sejak tahun pelancarannya iaitu tahun 2007 berjaya dilelong di sebuah laman lelong LCD auctions dengan bidaan setinggi $39,339 (~RM185,545) daripada peminatnya.

iPhone ini mempunyai spesifikasi memori 8GB dan masih tersimpan rapi di dalam kotak sejak 15 tahun lalu. Sewaktu pelancaran pertamanya, harga yang ditawarkan sekitar $599 (~RM2,825) dan bermakna iPhone ini berjaya dijual pada harga berpuluh kali ganda dari yang dinyatakan.

iPhone ini dikira ikonik di dalam sejarah Apple kerana merupakan ciptaan terunggul oleh Steve Job dengan menggabungkan iPod, telefon dan juga telekomunikasi internet menjadi all in one. Para pengumpul dan pelabur dilihat bakal merebut peluang keemasan ini kerana sangat sukar untuk mendapatkan produk klasik sebaik ini.

Dengan harga bidaaan setinggi ini, ramai yang menjangkakan iPhone ini boleh dijual dengan harga yang jauh lebih mahal pada masa kelak sekiranya masih dalam keadaan baik seperti sedia ada.


Ini Kos Yang Diperlukan Google Untuk Kekal Sebagai Ejen Carian Utama iPhone

Sebut sahaja Google sudah pasti anda membayangkan laman web dengan ejen carian terpantas dan terbaik. Menguasai YouTube, ejen carian serta sistem operasi Android antara yang membuatkan orang ramai tidak terlepas untuk menggunakan servis mereka hampir setiap hari.

Meskipun Google berjaya menjadi ejen carian utama untuk hampir kesemua komputer dan smartphone ketika ini, tahukah anda hampir 50% carian yang dibuat di Google datangnya daripada Apple iPhone. Melihat kepada jumlah pengguna yang ramai ini sekaligus berjaya memberi peluang buat Apple untuk berada di winning side di dalam kes ini.

Berdasarkan laporan terbaru, Google dikatakan perlu membayar sekitar $3 billion (~RM12.88 billion) untuk terus kekal sebagai ejen carian utama atau default search engine buat Apple iPhone. Perjanjian yang dibuat ini membolehkan Google terus kekal atau sekiranya Google mengingkarinya Apple mungkin terpaksa kepada laman web ejen carian berbeza selepas ini.

Perjanjian yang bakal dibuat ini bukanlah yang pertama dibuat, sebelum ini perjanjian yang sama pernah dibuat sekitar tahun 2014 dengan nilai pembayaran Google kepada Apple sebanyak $1 billion.

Perjanjian yang dibuat ini dilihat sebagai advantage buat kedua-dua belah pihak. Apple berjaya menerima wang yang banyak manakala Google berjaya mengekalkan bilangan pengguna yang ramai. Google juga bakal memperoleh pendapatan berdasarkan servis yang ditawarkan serta keuntungan 5% daripada jumlah pendapatan operasi iOS.


Apple iPhone 7 Dan 7 Plus Kini Dijual Dengan Harga RM500 Lebih Rendah

Jika anda sedang bercadang untuk mendapatkan model terbaru iPhone serta menantikan harganya rendah sedikit, inilah masanya. Promosi yang dijalankan pada masa terhad ini bakal berlangsung bermula pada hari ini sehingga akhir Mac 2017.

Melalui promosi terbaru daripada Apple, pengguna boleh mendapatkan Apple iPhone 7 128GB pada harga yang sama seperti iPhone 7 32GB iaitu RM3199. Begitu juga dengan Apple iPhone 7 Plus 128GB dan 256GB yang turut dijual dengan harga yang lebih rendah. Buat anda yang baru sahaja membeli iPhone 7 32GB, anda mungkin menyesal dengan promosi terbaru Apple ini.

Promosi ini dijalankan di seluruh kedai pengedar rasmi Apple Malaysia termasuk Switch dan Machines. Turut disediakan buat pengguna yang ingin membeli secara online.

Memandangkan promosi ini tidak ditawarkan pada model 32GB, anda masih boleh dapatkan dengan harga yang lebih rendah berbanding retail di Lazada. Pengurangan harga hampir RM500, pilihan warna yang pelbagai serta bayaran secara ansuran turut ditawarkan buat para pembeli.

Lazada juga nampaknya tidak mahu terlepas dengan promosi terbaru daripada Apple. Pembelian iPhone 7 128GB dan iPhone 7 256GB turut ditawarkan dengan harga promosi sehingga RM670.

Klik di sini untuk membuat tempahan. Sememangnya masa yang sesuai untuk anda mendapatkan model terbaru iPhone dengan harga yang rendah.


5 Masakan Ini Menjadi Kegemaran Setiap Artis Korea. Peminat K-Pop, Sila Baca

Rakyat Malaysia mengenali Kimchi melalui drama-drama Korea. Jika disamakan dengan masakan Melayu, Kimchi adalah seperti Gulai. Ia antara 5 jenis masakan kegemaran rakyat Korea. Jika anda pasang niat untuk berkahwin dengan artis Korea atau melayu berwajah Korea. Maka anda perlu tahu tentang masakan ini. Kata orang nak pikat suami, pikat perutnya dahulu.

5. Yangnyeom Tongdak (Ayam Goreng Pedas)

Ini adalah masakan Korea kegemaran kami. Di Korea Yangnyeom Tongdok dianggap sebagai makanan segera dan terdapat restoran francais menjualnya. Ayam digoreng dengan rempah sehingga ranyup dan disaluti sos Korea pedas. Kami jamin selepas anda cuba anda pasti tidak akan ke KFC lagi. Sedap sehingga menjilat jari.

4. Japchae (Mee goreng)

Japchae adalah mee goreng versi Korea. Asalnya, bahan asas masakan ini hanyalah campuran sayur-sayuran seperti kerabu. Tetapi seorang chef di Korea telah memperkenalkan masakan ini dengan campuran mee. Bahan asas mee tersebut adalah dari campuran ubi keledek dan kanji. Tektur mee tersebut agak kenyal. Sayur yang dicampurkan kedalam Japchae dimasak sekejap sahaja untuk mengekalkan rasa sayuran tersebut. Jika anda meminati K-Pop ini adalah video promosi Japchae dari Super Junior Eun Hyuk. Beliau juga meminatinya.

3. Bulgogi (Daging BBQ yang diperap)

Bulgogi mirip seperti masakan Barat. Bulgogi terdiri daripada hirisan daging halus yang diperap dengan jus pear, bawang putih, kicap dan bahan-bahan lain. Di Malaysia, selalunya penggemar masakan Korea menyediakan Bulgogi dengan meletakkan diatas pemanggang dan dicampurkan dengan sos BBQ. Tetapi di Korea, Bulgogi disediakan dengan pelbagai cara antaranya adalah dengan merebus hirisan daging dan dicampurkan dengan mee atau dijadikan Sandwich. Rasanya adalah masam-masam manis dan sangatlah berkhasiat dengan kandungan lemak yang rendah.

2. Bibimbap (Nasi campur)

Dalam bahasa Korea, ‘bibim’ bermaksud ‘campur’ dan ‘bap’ bermaksud nasi. Bibimbap terdiri daripada tiga hidangan utama iaitu nasi, sayur-sayuran dan hirisan daging. Sayur-sayuran seperti karrot, tauge, timun, cendawan dan bayam dicelur dan diadun dengan perisa-perisa tertentu. Daging pula dihiris halus sebelum dimasak. Kemudian hidangan ini diletakkan secara berasingan didalam mangkuk. Mengikut tradisi masyarakat Korea, Bibimbap hanya akan digaul sebelum dijamah. Sos Gochujang dicampurkan untuk menambah rasa pedas pada Bibimbap tersebut.

1. Kimchi (Kobis Jeruk)

Untuk penggemar drama Korea, pasti anda biasa mendengar masakan ini. Bahan utama Kimchi adalah Kobis yang dijeruk. Untuk menyediakan Kimchi, daun-daun kobis digaul dengan empingan lada, bawang putih, bawang merah, daun kucai, jus pear, perasa dan bahan-bahan lain. Kemudian ia diperap didalam bekas tembikar sehingga sebulan mengikut kesesuaian. Lagi lama ia diperap, rasa yang dihasilkan lebih lazat. Kimchi boleh bertahan berbulan-bulan dan boleh digunakan sebagai asas bahan untuk Kimbap (Sushi Korea). Kimchi dimakan hampir setiap waktu dari pagi, tengahhari hingga ke malam. Mungkin gambar kimchi ini tidak kelihatan begitu menyelerakan tetapi rasanya sungguh lazat. Kimchi adalah hidangan kegemaran rakyat Korea sehinggakan ketika mengambil gambar mereka menyebut ‘Kimchi’ bukannya ‘Cheese’. Mungkin rakyat Malaysia boleh mencontohi rakyat Korea dengan menyebut ‘Gulai’.


3 Perkara Yang Anda Perlu Lakukan Untuk Menjejak iPhone Yang Hilang Dengan Efektif

Kehilangan iPhone sememangnya menjadi mimpi ngeri buat para pemilik. Aplikasi Find My sahaja belum cukup memadai kerana terdapat kes di mana pemilik masih sukar menjejak iPhone yang hilang.

Terdapat beberapa perkara yang anda perlu lakukan dalam menjejak iPhone hilang dengan lebih efektif. Berikut merupakan beberapa perkara yang anda perlu lakukan untuk memudahkan jejakan iPhone jika berlaku kehilangan atau keciciran.

Antara perkara yang anda perlu lakukan adalah menggunakan atau menambah eSim pada iPhone yang digunakan. Hal ini kerana eSim akan sentiasa aktif walau di mana jua sekaligus memudahkan mengesan lokasi sebenar sesebuah iPhone yang hilang.

Jika kalau anda menggunakan kad sim fizikal semata-mata, individu berniat jahat mungkin menggeluarkan kad sim tersebut kerana mahu menghalang anda daripada mengesannya. Malah, pencuri boleh mematikan iPhone tersebut dan selepas itu anda sudah tidak boleh mengesan lokasi sebenar menerusi Find My.

Servis eSim ini sudah ditawarkan secara meluas oleh sejumlah syarikat telekomunikasi tempatan seperti Digi, Maxis, Celcom dan Yoodo. Untuk makluman, servis eSim ini boleh digunakan pada model iPhone XS dan ke atas. Anda boleh kunjungi pusat telekomunikasi berdekatan untuk mendaftar eSim.

Selain itu, anda perlu mematikan fungsi Control Centre yang boleh diakses sewaktu skrin dikunci. Hal ini kerana tetapan asal masih membenarkan selain pemilik mematikan rangkaian atau sambungan internet dan juga bluetooth yang mana merupakan aspek penting dalam mengesan lokasi iPhone.

Dengan mematikan fungsi ini, orang asing tidak boleh mengakses fungsi panel kawalan seperti WiFi, bluetooth dan Airplane mode menerusi lockscreen selepas ini. Dalam pada itu, iPhone anda lebih terjamin sekuritinya kerana hanya boleh diakses dengan imbasan wajah atau pun kata laluan yang ditetapkan sahaja.

Selain menggunakan aplikasi Find My, anda perlu mengaktifkan ciri Location Sharing dan memberi akses kepada ahli keluarga yang berada di dalam pelan iCloud anda. Dengan ini, mereka yang mempunyai autoriti boleh melihat lokasi dan status dalam talian atau pun luar talian iPhone yang hilang.

Di samping itu, ahli keluarga juga boleh memainkan bunyi penggera pada peranti yang hilang dari jarak jauh serta mengaktifkan Lost Mode jika perlu. Tambahan pula, setiap ahli keluarga boleh turut membantu dalam mengesan peranti yang mungkin di bawa ke sesuatu lokasi berbeza.

Anda perlu menetapkan kebenaran akses dengan pergi ke bahagian Family Sharing kemudian klik pada senarai nama ahli keluarga di menu tersebut. Klik sekali lagi pada nama ahli keluarga dan tekan Share My Location. Dengan ini, mereka boleh mengetahui lokasi peranti anda dan juga mengawal peranti daripada jauh sewaktu kecemasan.

Diharapkan dengan tips di atas dapat memudahkan lagi pengesanan iPhone yang mungkin hilang pada masa kelak. Anda boleh kongsikan artikel ini agar lebih ramai pengguna melakukan langkah-langkah berjaga seperti yang disarankan di atas.


Warna ‘Jet White’ Kemungkinan Bakal Menjadi Warna Terbaru Buat iPhone 7

Seingat saya, minggu ini sahaja hampir 4 ura-ura yang membincangkan mengenai berita terbaru iPhone. Terbaru, dikatakan Apple bakal mengeluarkan warna baru buat iPhone iaitu ‘Jet White’.

Berdasarkan sumber daripada MacOtakara, antara laman web terawal yang melaporkan iPhone 7 bakal hadir dengan ketiadaan headphone jack mengatakan warna ini bakal dikeluarkan buat kedua-dua model iaitu iPhone 7 dan iPhone 7 Plus. Menariknya, warna terbaru ini bakal dikeluarkan beberapa bulan selepas iPhone 7. Tindakan yang belum pernah dilakukan Apple sebelum ini.

Setakat ini masih belum terdapat sebarang pengesahan daripada pihak Apple sendiri mengenai warna terbaru ini. Jika tidak dilancarkan pada pada iPhone 7 kemungkinan bakal dikeluarkan pada model iPhone seterusnya.

Buat pengguna iPhone, adakah warna ‘Jet White’ pada iPhone 7 berjaya menarik perhatian anda atau lebih baik menabung sempena iPhone seterusnya sahaja?


iPhone Kekal Lebih Bernilai Berbanding Android Untuk 4 Tahun Berturut-Turut

Peranti iPhone sering menjadi pilihan ramai kerana nilai jualan semula yang tinggi. Bukan sahaja ia boleh beroperasi dengan baik malahan masih menerima kemas kini perisian terkini untuk peranti yang sudah berusia beberapa tahun lamanya.

Perkara ini berjaya dibuktikan dengan dapatan kajian oleh bankmycell yang mendapati telefon pintar keluaran Apple kekal lebih bernilai berbanding telefon pintar Android untuk empat tahun berturut-turut.

Menurut bankmycell, bermula tahun pertama hingga tahun keempat pengeluaran, purata kerugian tahunan iPhone baharu adalah sebanyak -14.80% daripada nilai tukar beli asalnya. Manakala, kehilangan nilai tukar beli dari harga asal untuk peranti Android pula sebanyak -32.80%.

Antara tahun 2021 sehingga 2022, purata kerugian nilai tukar beli bagi iPhone adalah -21.39%. Sementara purata kerugian nilai tukar beli bagi Android pula mencrcah sehingga -39.17% dengan nilai tukar beli bagi telefon pintar Samsung muncul yang terendah.

bankmycell turut menyatakan pengguna dengan peranti iOS boleh menjangkakan pulangan tukar beli yang selesa dalam tempoh 12-36 bulan pertama keluarannya. Kehilangan hanya sebanyak -33.95% daripada nilai beli balik asalnya menjelang akhir tahun ketiga.

Sebaliknya buat peranti Android flagship  yang mana mengalami purata kehilangan sebanyak -67.87% dalam tempoh yang sama. Malah, susut nilai tahun ke tahun secara konsisten mencatatkan purata kehilangan sehingga dua kali ganda berbanding iPhone.


Lazada Kembali Lagi, Kali Ini Dengan Promosi iPhone 7 Sempena CNY Sale

Promosi daripada Lazada sememangnya dinanti nantikan buat semua pengguna lebih-lebih lagi kaki shopping. Mendapatkan laptop, kelengkapan rumah serta barangan elektronik pada waktu ini pastinya merupakan waktu yang terbaik kerana Lazada sedang mengadakan CNY 2017 Sale.

Nak tahu apa lagi rare? Kali ini Lazada turut menawarkan Apple iPhone 7 dibawah harga pasaran. Lebih awesome bila kami ketahui iPhone 7 yang ditawarkan ini merupakan Malaysian set dan jaminan 1 tahun daripada Apple Malaysia turut ditawarkan.

Sesuai buat mereka yang ingin mendapatkan model terbaru iPhone, model yang ditawarkan sempena promosi adalah iPhone 7 dan iPhone Plus. Bayangkan, iPhone 7 32 GB kini cuma dijual dengan harga RM2,829 sahaja bermakna anda bakal jimat RM370 berbanding harga jualan asal. Power!

Buat anda yang berminat untuk mendapatkan iPhone 7, kami syorkan anda mendapatkannya segera kerana model yang ditawarkan adalah limited dan promosi ini cuma berlangsung sehingga lusa sahaja iaitu 19/1/2017. Klik di sini jika anda berminat untuk dapatkan iPhone 7 dan klik di sini untuk iPhone 7 Plus.

Baca lagi: Ini Contoh Gambar Yang Dirakam Menggunakan iPhone 7 Plus


iPhone Mungkin Tidak Lagi Didatangkan Dengan Pengecas Dan ‘EarPods’

Sekiranya anda sering mengikuti perkembangan siri terbaru iPhone yang bakal dilancarkan pada akhir tahun ini, pastinya anda cukup tahu dimana terdapat ura-ura yang mengatakan Apple sedia untuk menawarkan harga yang lebih rendah pada iPhone terbaru.

Ura-ura ini secara tidak langsung berjaya membuatkan orang ramai gembira serta tidak sabar untuk mendapatkan model terbaru iPhone yang pastinya tercanggih pernah dihasilkan.

Di sebalik harga yang rendah ditawarkan, laporan daripada Ming-Chi Kuo selaku penganalisa Apple menyatakan jenama ini mungkin tidak lagi menyertakan pengecas serta Apple EarPods buat para pembeli.

Hal ini sengaja dibuat Apple dalam usaha untuk menawarkan harga yang rendah atau setanding siri iPhone sebelum ini meskipun menawarkan iPhone dengan kos yang tinggi melalui penawaran rangkaian 5G.

Langkah yang dibuat Apple ini nampaknya kurang menyenangkan ramai melihatkan para pengguna nampaknya terpaksa berbelanja lebih untuk mendapatkan pengecas yang pastinya keperluan untuk setiap telefon pintar.

Sekiranya Apple berjaya menjalankannya, tidak mustahil juga jenama-jenama telefon pintar lain bakal mengikuti jejak langkah Apple pada masa akan datang.

Tular pada minggu ini apabila Machines sedia menawarkan iPhone XR dengan harga serendah RM1,799 sahaja. Turut dikongsikan, harga iPhone 12 dijangka bakal bermula sekitar RM2,749 sahaja.

Machines Tawarkan Promosi iPhone XR Dengan Harga Serendah RM1,799

Apple iPhone 12 Bakal Ditawarkan Dengan Harga Sekitar RM2,749?


Gambar Pemenang iPhone Photography Awards 2017 Ini Pasti Buat Anda Terpegun

iPhone Photography Awards adalah acara tahunan untuk semua pemilik iPhone dan anda sendiri boleh menghantar penyertaaan untuk pertandingan ini.

Syarat untuk menyertai pertandingan ini tetap sama; setiap gambar perlu ditangkap menggunakan iPhone, iPad atau iPod, dibenarkan menggunakan sebarang lensa tambahan khas untuk iPhone dan gambar-gambar tidak boleh diedit menggunakan program manipulasi gambar di komputer; Photoshop contohnya. Tetapi dibenarkan edit menggunakan Apps gambar yang ada di IOS.

Pemenang keseluruhan untuk pertandingan ini jatuh kepada gambar milik Sebastiano Tomada, yang dirakam ketika beliau di Qayarrah, Iraq. Dua kanak-kanak Iraq bersendirian di jalanan sambil di belakangnya kepulan asap tebal, situasi yang biasa di Iraq ketika ini.

Gambar ini dirakam oleh Tomada dengan iPhone 6s pada tahun 2016 sewaktu pihak berkuasa Iraq melancarkan serangan untuk menngambil kembali Mosul dari ISIS. Kepulan asap di belakang kanak-kanak ini adalah akibat daripada pembakaran loji minyak oleh ISIS.

Photographer Of The Year pula jadi milik kepada Brenda O Se, Yeow-Kwang Yeo dan Kuanglong Zhang di tempat pertama, kedua dan ketiga. Di bawah juga adalah pemenang tempat pertama untuk beberapa kategori yang dipertandingkan.

Tekan di sini untuk lihat senarai penuh pemenang yang lain bagi setiap kategori serta untuk membaca cerita di sebalik gambar yang dihantar.

Yang pakai iPhone 7 Plus tu, kamera dah hebat takkanlah tak nak test power. Penyertaan kini dibuka untuk tahun hadapan dan anda boleh cuba hantar gambar yang anda rakam di sini.


iPhone SE 2020 Dilancarkan Secara Rasmi Dengan Harga Serendah RM1,999

Bermula dengan sekadar ura-ura, nampaknya impian orang ramai dalam menantikan iPhone mampu milik daripada Apple akhirnya menjadi kenyataan. Pada hari ini, Apple secara rasmi telah melancarkan iPhone terbaru mereka iaitu iPhone SE 2020.

Tampil dengan nama yang hampir sama model yang pernah dilancarkan empat tahun lalu, iPhone SE pada kali ini nampaknya membawa DNA yang sama dalam menawarkan iPhone mampu milik beserta spesifikasi berbaloi.

Dari segi rekaan, iPhone SE dilihat mempunyai rekaan yang sama seperti iPhone 8. Skrin 4.7-inci antara yang disertakan beserta butang TouchID. Menariknya, Apple turut menawarkan processor Apple A13 Bionic pada model ini. Processor yang sama terdapat pada iPhone 11 Pro. Sokongan Haptic Feedback, kalis air IP67 dan HDR10 antara yang disertakan.

Seperti iPhone 8, model terbaru ini cuma disertakan dengan satu kamera belakang 12-Megapixel f/1.8 namun turut disertakan dengan fungsi potrait mode. Kamera hadapan pula disertakan dengan lensa 7-Megapixel f/2.2.

Sebanyak tiga kapasiti ruang storan ditawarkan bermula daripada 64GB, 128GB dan 256GB. Sebanyak tiga warna ditawarkan pada iPhone SE iaitu warna putih, hitam serta warna eksklusif (PRODUCT)RED.

Sebuah perkara yang membuatkan orang ramai menantikan serta membuatkan orang teruja mengenai iPhone SE generasi terbaru ini sudah pastinya mengenai harganya.

Bermula dengan sekadar ura-ura yang membuatkan orang ramai skeptikal mengetahui status jenama Apple, jenama ini berjaya merealisasikannya dengan menawarkan iPhone SE 64GB serendah RM1,999 sahaja.

Buat anda yang mahukan ruang storan yang lebih tinggi, model ini turut ditawarkan dengan ruang storan 128GB dan 256GB dengan harga RM2,199 dan RM2,699.

Sememangnya upgrade yang berbaloi sekiranya anda menggunakan model iPhone yang sudah lebih lebih tiga tahun di pasaran. Sebuah harga yang berbaloi untuk didapatkan melihatkan iPhone SE terbaru ini menggunakan processor yang sama seakan iPhone 11 Pro.

Apple juga dijangka akan melancarkan iPhone 12 Pro pada akhir tahun ini atau seawal tahun hadapan yang bakal menampilkan empat kamera utama. Tonton video di bawah untuk menonton dengan lebih lanjut rekaan konsep iPhone 12 Pro.

Tonton Rekaan Konsep iPhone 12 Pro Yang Bakal Dilancarkan Apple

iPhone 9 Bakal Dilancarkan Secara Atas Talian Seawal Bulan Ini?


iPhone SE Dan 6s Mungkin Berpeluang Menerima iOS 14

Mula dilancarkan pada penghujung 2015 dan awal 2016, siapa sangka iPhone SE dan iPhone 6s bakal menerima kemaskini iOS terbaru selepas lima tahun dilancarkan.

Laporan ini disahkan oleh iPhonesoft dimana iOS 14 bakal menyokong kesemua model yang mampu menjalankan iOS 13 sekaligus mengesahkan model iPhone SE dan iPhone 6s diikuti model yang lebih baharu masih mampu menerima kemas kini terbaru.

Walau bagaimanapun, situasi sedikit berbeza buat iPad dimana iOS 14 mungkin tidak lagi menyokong iPad mini 4 dan iPad Air 2 yang pernah dilancarkan pada Oktober 2014.

Setakat ini masih belum diketahui apakah pembaharuan terbaru yang bakal dibawakan Apple pada iOS 14. Segalanya bakal terjawab pada atur cara WWDC yang bakal dijadualkan pada Jun 2020 ini. Berita mengenai penawaran iOS 14 ini sudah pastinya bakal memberi kelegaan buat pengguna iPhone SE dan 6S.

Buat pengguna iPhone yang mahu mendapatkan model iPhone terbaru namun tidak mahu berbelanja besar, mungkin anda perlu menantikan iPhone 9 yang dilaporkan bakal dijual dengan harga tidak sampai RM2,000.

Ini Mungkin Rekaan iPhone 9 Yang Bakal Dijual Dengan Harga Tidak Sampai RM2,000

Apple iPhone 12 Mungkin Hadir Dengan Warna ‘Navy Blue’


iPhone SE Disahkan Menggunakan Semula Hampir Kesemua Komponen iPhone 8

Pada minggu lalu, Apple telah melancarkan model terbaru mereka iaitu iPhone SE. Model ini hadir dengan rekaan seakan iPhone 8 namun dilengkapi dengan processor Apple A13 Bionic seakan iPhone 11 Pro. Menariknya Apple telah berjaya menawarkan iPhone SE generasi terbaru ini dengan harga yang mampu milik.

Di sebalik perkongsian rekaan bersama iPhone 8, siapa sangka Apple ternyata berjaya jimat lebih masa serta mengurangkan kos research and development (R&D) dengan menggunakan semula hampir kesemua komponen iPhone 8.

Komponen-komponen yang digunakan semula terdiri daripada bateri, skrin dan rekaan luaran. Walau bagaimanapun, model ini turut diberi spesifikasi yang lebih baik dengan penyertaan processor A13 Bionic, modul Wi-Fi dan modem, RAM yang lebih besar serta sensor kamera yang lebih baik.

Melihatkan strategi Apple yang menggunakan semula komponen iPhone terdahulu, pastinya perkara ini dapat menjimatkan Apple sekaligus menjadi punca bagaimana Apple mampu menawarkan model ini dengan harga serendah RM1,999. Penggunaan komponen yang sama juga membolehkan para pengguna iPhone SE generasi terbaru mudah membaiki iPhone ini sekiranya rosak.

Sebelum anda mendapatkan iPhone SE, pastikan anda tonton dahulu review penuh iPhone SE daripada YouTuber terkenal ini.

Tonton ‘Review’ Penuh iPhone SE Yang Lengkap Dan Berbaloi Untuk Dimiliki

Jual iPhone 11 Pro Max RM600 Dengan Niat Bersedekah, ‘Scammer’ Tidak Berjaya Tipu Netizen


Lihat Rekaan Tertiris ‘iPhone SE’ Yang Bakal Dilancarkan Pada Tahun Ini

Selepas hampir empat tahun Apple memperkenalkan rekabentuk terbaru bermula dengan Apple iPhone 6, nampaknya masih ramai lagi peminat iPhone yang berminat dengan rekaan lama iPhone yang tampak lebih classy dan ikonik.

Terbaru, sebuah lagi gambar tertiris yang memperlihatkan iPhone SE hadir dengan rekaan hadapan seakan iPhone X. Dari segi rekabentuk, model terbaru ini masih lagi rekaan kotak sepertimana model sebelum ini.

Processor A10 Fusion beserta RAM 2 GB antara yang bakal disertakan buat Apple iPhone SE terbaru ini bagi menjanjikan kelancaran penggunaan serta menjamin kelangsungan versi iOS yang berpanjangan pada masa akan datang.

Sekiranya Apple berpihak untuk mengikuti kehendak sesetengah pengguna yang mahukan rekabentuk seakan iPhone SE serta tampak lebih moden, pada kami rekaan terbaru ini antara yang paling sesuai digunakan.

Dikatakan model terbaru Apple ini bakal dilancarkan beberapa bulan sahaja lagi. Sekiranya anda sedang mencari smartphone terbaik dengan saiz skrin yang tidak kecil (4.2-inci), mungkin model terbaru Apple iPhone SE ini antara yang perlu nantikan.


5 Masalah Yang Kerap Timbul Ketika Perjalanan Jauh Dan Tips Untuk Selesaikannya

Road trip atau perjalanan pulang ke kampung memang sesuatu perkara yang menyeronokkan. Tetapi kadangkala tengah seronok bersama rakan atau keluarga, tiba-tiba muncul masalah yang tak diingini. Jadi di sini kami senaraikan 5 masalah yang biasa dihadapi jika anda membuat perjalanan jauh.

Rasanya ini memang perkara yang biasa sangat terjadi. Walaupun tayar kereta anda baru, apa-apa sahaja boleh terjadi.

Penyelesaian: Pastikan kelengkapan menukar tayar itu cukup. Item yang paling penting adalah car jack dan semestinya tayar spare yang cukup angin. Dan kalau yang guna sports rim tu, pembuka lock nut jangan lupa. Nanti tak dapat pula nak buka tayar anda.

Sedang anda berhenti di hentian RnR, anda ingin sambung pemanduan tetapi kereta anda tak dapat pula hidup.

Penyelesaian: Jangan panik. Mungkin hanya masalah bateri. Jadi kabel jumper kena ada dalam kereta supaya kereta lain boleh bantu untuk jump. Kalau tidak pun, boleh beli bateri di stesyen minyak PETRONAS. Bab beli membeli ini, jangan lupa guna CIMB PETRONAS Debit Mastercard untuk rebat tunai sehingga 2%. Kan jimat tu!

3. Tersangkut di road block Polis atau JPJ

Penyelesaian: Pastikan status kenderaan clear dari mana-mana saman Polis dan road tax hidup lagi. Kadang-kadang bila kereta dipinjam keluarga mahupun kawan-kawan, ada saman yang belum dijelaskan. Anda boleh check status kenderaan anda di sini.

Penyelesaian: Terdapat pelbagai cara untuk top-up kad Touch ‘n Go sekarang ini. Yang paling senang, masa ambil duit, boleh top-up di ATM CIMB atau di mana-mana Kedai Mesra PETRONAS seluruh negara. Ini sangat penting sebabnya kebanyakkan plaza tol sudah tidak terima tunai.

Penyelesaian: Lagi jauh perjalanan, lagi banyak belanjanya; makan, minum, petrol, snek, belanja keluarga di kampung dan macam-macam lagi. Sebab itulah, penggunaan kad CIMB PETRONAS Debit Mastercard boleh meringankan beban perbelanjaan. Sekurang-kurangnya ada rebat tunai sehingga 2% untuk sebarang kategori perbelanjaan di PETRONAS. Dengan fungsi pin dan bayar, memang tidak perlu risau tentang keselamatan. Apa lagi? #Debitjer!

Bagitulah antara masalah yang kerap timbul kalau anda buat perjalanan jauh. Jadi kalau anda memang pelanggan bank CIMB, anda bolehlah ke cawangan CIMB terdekat untuk bertukar ke kad CIMB PETRONAS Debit Mastercard. Dan anda pelanggan dari bank-bank yang lain pula, sudah tiba masanya untuk anda berhijrah ke CIMB. Banyak tawaran awesome CIMB payung anda ini. Dah dapat kad CIMB PETRONAS Debit Mastercard ini nanti, singgah di PETRONAS dan #Debitjer.

By the way lihat cabaran tanpa tunai yang dilakukan oleh 2 penyampai radio ini. Enjoy!

Setiap promosi CIMB PETRONAS Debit Mastercard adalah tertakluk kepada terma dan syarat. Untuk mengetahui manfaat lain dan info lanjut berkenaan CIMB PETRONAS Debit Mastercard ini, anda boleh klik di sini. Hati-hati ketika memandu!


Apple iPhone Masa Akan Datang Bakal Hadir Dengan Skrin Boleh Lipat

Hampir dua bulan selepas pelancaran Apple iPhone 8, 8 Plus dan X kini giliran untuk berita ura-ura model terbaru iPhone yang bakal dilancarkan tahun depan. Sebelum ini, KGI Securities telahpun mengeluarkan senarai model yang bakal dikeluarkan pada tahun hadapan termasuk model iPhone SE yang baru.

Pada minggu ini, Apple telah mempaten rekaan skrin boleh lipat sekaligus memberi bayangan untuk masa hadapan Apple iPhone. Paparan telefon yang boleh dilipat ini menghampiri konsep reka bentuk telefon bimbit retro dan bakal ditambah dengan teknologi canggih.

Memandangkan teknologi ini masih baru, kami jangkakan Apple mungkin mengambil masa yang sedikit lama sebelum mula mengeluarkan iPhone dengan skrin boleh lipat.

Tambahan pula, Apple baru sahaja mengeluarkan iPhone X dengan skrin bezelless serta mengatakan model iPhone selepas ini mungkin akan mengikut trend yang sama. Mungkin ini masa hadapan smartphone selepas Samsung dan Apple telah memilih untuk menerajui teknologi skrin boleh lipat.


iPhone Anda Tidak Lagi Akan Diperlahankan Melalui Kemaskini Terbaru

Pada bulan lepas Apple mengakui sengaja memeperlahankan prestasi model iPhone terdahulu bermula dengan iPhone 7. Syarikat ini telah menerima kritikan hebat oleh pengguna kerana memperlahankan prestasi iPhone tanpa memberitahu kepada umum.

Melihatkan kepada syarikat ini yang bakal disaman disebabkan kemaskini yang dibuat, Apple telah menawarkan kemaskini iOS 11.3 yang membolehkan pengguna mematikan fungsi memperlahankan prestasi iPhone ini.

Kemaskini ini bakal membolehkan pengguna memeriksa kesihatan bateri di skrin tetapan pada model iPhone 6 keatas. Pengguna turut akan turut menerima notis sekiranya bateri sudah tidak dapat berfungsi dengan baik.

Seterusnya fungsi mematikan sistem memperlahankan peranti pula akan diberikan kepada iPhone 6, iPhone 6 Plus, iPhone SE, iPhone 6s, iPhone 6s Plus, iPhone 7 dan iPhone 7 Plus. Buat anda yang menggunakan model yang lebih lama, mungkin sudah tiba masanya anda tukar bateri atau upgrade iPhone anda.

Kemaskini terbaru ini juga bakal memperkenalkan beberapa Animoji terbaru untuk iPhone X yang menampilkan animasi haiwan seperti singa, naga, tengkorak dan beruang. Buat anda yang ingin mecuba iOS 11.3 ini anda boleh memuat turun kemaskini developer preview bermula hari ini. Kemaskini rasmi bakal hadir sekitar bulan Mac ini.

Baca lagi: Penghasilan Apple iPhone X Mungkin Dihentikan Pertengahan Tahun Ini


Lihat Kualiti Gambar Yang Dihasilkan Menggunakan Apple iPhone X

Sejak mula diperkenalkan Apple iPhone X sememangnya tidak lari daripada hype. Baik dari segi harganya mahupun fungsi serta spesifikasi yang ditawarkan.

Dalam pada itu, disebalik harganya yang premium ternyata Apple iPhone X mungkin pilihan yang terbaik dan berbaloi buat sesetengah pihak. Penggunaan skrin paparan terbaik berbanding kesemua smartphone antara disahkan oleh DisplayMate.

Melalui ujian DxOMark, jelas Apple iPhone kini merupakan smartphone terbaik anda boleh dapatkan sekiranya anda mahukan gambar yang terbaik disetiap foto yang diambil.

Pada kali ini, jurugambar terkenal Austin Mann telah menguji Apple iPhone X untuk melihat sejauh manakah potensi model terbaru iPhone ini. Hasilnya adalah seperti yang dapat anda lihat dibawah. Gambar yang diambil adalah sepanjang perjalanan beliau di Buenos Dias.

Berdasarkan pengalaman Austin Mann, beliau berpendapat iPhone X merupakan smartphone terbaik pernah beliau gunakan setakat ini. Gambar yang dihasilkan menepati citarasa beliau sebagai jurufoto manakala rekaannya pula sangat selesa untuk digunakan.

Buat anda yang berminat dengan hasil seni Austin Mann, anda turut boleh mengikuti perjalanan fotografi beliau dengan mengikuti beliau di Instagram.

Baca lagi: Anda Boleh Dapatkan Apple iPhone 8 Dan 8 Plus Dengan Diskaun Sehingga RM450


Demi iPhone X Berharga RM10, Gadis Ini Sanggup Beratur 4 Malam Lebih Awal

Setelah hampir 2 bulan diumumkan Apple, pengguna Malaysia berpeluang mendapatkan set rasmi Apple iPhone X bermula pada hari ini. Disebalik harganya yang agak premium bagi sesebuah telefon pintar sambutan yang ditunjukkan boleh dikatakan agak luar biasa.

Buat syarikat telco, seperti yang anda boleh jangkakan pelbagai tawaran dan promosi yang ditawarkan khusus buat para pengguna. Namun apa yang menarik hati kami pada hari ini adalah usaha seorang gadis ini untuk menjadi yang terawal mendapatkan Apple iPhone X dengan harga RM10.

Berdasarkan perkongsian daripada Celcom, gadis ini telah mula beratur di Celcom Blue Cube Cawangan Sunway Pyramid 4 malam lebih awal sebelum pelancaran rasmi. Jumlah jam yang dilaburkan untuk mendapatkan iPhone X berharga RM10 adalah 98 jam.

Selain gadis ini, terdapat seorang lagi pemenang yang berjaya mendapatkan Apple iPhone X dengan harga RM10 ini. Tahniah buat para pemenang!

Melihat daripada ruangan komen Celcom, netizen nampaknya cuba mengulas sama ada tindakan untuk beratur 4 hari lebih awal ini berbaloi atau sebaliknya. Sanggupkah anda? Kongsikan pendapat anda di ruangan komen dibawah.

Baca lagi: Kerana ‘Sneakers’ Lelaki Ini Ditumbuk Di Hadapan adidas Originals KLCC


Anda Boleh Dapatkan Apple iPhone X Dengan Harga Tidak Sampai RM5,000

Jika anda sedang bercadang untuk mendapatkan Apple iPhone X serta menantikan harganya rendah sedikit, inilah masanya. Promosi yang dijalankan pada masa terhad ini bakal membolehkan anda mendapatkan Apple iPhone X dengan harga tidak sampai RM5,000.

Melalui promosi terbaru daripada Apple, pengguna boleh mendapatkan Apple iPhone X 64GB pada harga RM4,919 dimana dimana anda berpeluang berjimat sebanyak RM230.

Begitu juga dengan Apple iPhone X 256GB yang turut dijual dengan harga yang lebih rendah. Buat anda yang baru sahaja mendapatkan Apple iPhone X beberapa hari yang lalu, anda mungkin menyesal dengan promosi terbaru yang ditawarkan ini.

Setakat ini promosi Apple iPhone X ini cuma ditawarkan di Lazada dengan harga permulaan RM4,919. Melihat kepada beberapa tempat yang telah kehabisan stok kami yakin promosi yang ditawarkan tidak berlangsung dalam jangka masa yang panjang.

Buat anda yang berminat untuk mendapatkannya anda boleh klik di sini untuk membuat tempahan. Sememangnya masa yang sesuai untuk anda mendapatkan model terbaru iPhone X dengan harga promosi.


Apple iPhone 7 Mula Dijual Buat Pasaran Malaysia Seawal Esok

Nampaknya penantian untuk mendapatkan iPhone 7 dan iPhone 7 Plus bakal berakhir apabila premium reseller atau pihak Apple bakal mula menjual telefon terbaru mereka pada 14 Oktober 2016.

Seperti yang diumumkan sebelum ini, harga iPhone 7 bakal menggantikan harga iPhone 6S yang lama sekaligus menjadikan harga buat iPhone 7 32GB mula dijual pada harga RM3,199 manakala iPhone 7 Plus dijual dengan harga RM3,799. Berikut merupakan senarai harga model-model iPhone yang dijual di Machines.

Untuk pengetahuan anda, iPhone 7 yang banyak dijual sebelum tarikh ini kebayakannya adalah Singapore set dimana ianya ditawarkan dengan harga yang lebih tinggi khusus buat mereka yang mahu menggunakan iPhone 7 dengan lebih awal.

Buat anda yang mahu mendapatkan iPhone 7 Malaysia set, sudahkah anda memikirkan warna apakah yang paling lawa pada pendapat anda. Hal ini kerana iPhone 7 diumumkan dengan 5 warna termasuk warna Jet Black yang hadir dengan warna yang tampak lebih eksklusif dan premium.

Selain premium reseller Apple Malaysia, pengguna boleh dapatkan Apple iPhone 7 melalui pelan-pelan yang ditawarkan telco disertakan dengan kontrak 12 atau 24 bulan.

Berdasarkan ‘hype’ Apple iPhone terbaru, kami tidak sabar untuk menantikan adakah trend beratur untuk menjadi pengguna terawal iPhone 7 akan semakin rancak atau sebaliknya. Adakah anda salah seorang yang bakal beratur untuk menjadi yang terawal?


Ipoh Bakal Laksana ‘Kempen Tanpa Beg Plastik’ Pada Setiap Sabtu Bermula 1 Jun

Majlis Bandaraya Ipoh (MBI) akan melaksanakan Kempen Tanpa Beg Plastik dan mengenakan caj penggunaan 20 sen pada Sabtu setiap minggu bermula 1 Jun ini.

Memetik Berita Harian, Datuk Bandar Ipoh, Datuk Rumaizi Baharin, berkata keputusan pelaksanaan kempen itu bertujuan mengurangkan penggunaan beg plastik sekali guna dalam kalangan warga Ipoh khasnya dan masyarakat Perak amnya demi menjamin kelestarian alam sekitar.

“Jabatan Pelesenan dengan kerjasama Jabatan Kesihatan Persekitaran MBI telah menganjurkan sesi libat urus bersama peniaga pada 18 Mei lepas membabitkan 120 peniaga dan daripada jumlah itu, 22 (18 peratus) premis perniagaan telah mendaftar sebagai Premis Bebas Beg Plastik.

“Premis yang terbabit merangkumi pasar raya besar, pasar raya dan kedai serbaneka, restoran makanan segera, kedai rangkaian serta farmasi. Sebanyak 1,378 premis terbabit dalam program ini dan kutipan caj beg plastik ini akan dilaksanakan melalui pengeluaran syarat-syarat tambahan dalam lesen atau permit perniagaan,” katanya dalam satu kenyataan.

Rumaizi berkata, kempen itu juga bagi menyokong usaha kerajaan Persekutuan melalui satu dasar seragam Pelan Hala Tuju Malaysia Ke Arah Sifar Penggunaan Plastik Sekali Guna 2018-2030 yang dilancarkan pada 17 Okt 2018.

“Premis yang membekal dan mengenakan caj 20 sen kepada pengguna akan menerima Sijil Penyertaan Premis Hari Tanpa Beg Plastik Percuma manakala premis yang tidak bekalkan beg plastik pula akan menerima Sijil Premis Bebas Beg Plastik.

“Kesemua peserta yang menerima sijil perlu mempamerkannya di premis perniagaan masing-masing untuk memastikan kempen ini berjalan dengan jayanya,” katanya.

Beliau berkata, kutipan caj 20 sen yang dikenakan akan diserahkan kepada MBI untuk digunakan bagi melaksanakan program-program kelestarian alam sekitar, pameran taklimat kepada pelajar sekolah dan masyarakat selain kempen kitar semula.


‘Lonely Planet’ Senaraikan Ipoh Antara 10 Bandar Wajib Dilawati Di Asia

Bandar Ipoh tersenarai dalam 10 bandar yang perlu dilawati di Asia menurut laman travel Lonely Planet. Awesome! Ipoh berada di tempat ke-6 dalam senarai top 10 ini dan dibariskan bersama bandar-bandar besar lain di Asia seperti Hokkaido, Shanghai dan Hong Kong.

Menurut Lonely Planet, Ipoh tersenarai dalam senarai ini disebabkan beberapa faktor. Paling utama adalah variasi makanan yang terdapat di bandar Ipoh. Mana anda nak cari nasi ‘ganja’ Yong Suan di tempat lain? Memang tak ada. Cuma di Ipoh. Tidak lupa juga white coffee Ipoh. Ini antara contoh makanan awesome yang anda boleh dapat di Ipoh.

Selain itu, butik cafe atau kedai kopi yang dibina di bangunan-bangunan lama di Ipoh yang menyuntik elemen vintage kepadanya menjadikan Ipoh bandar yang menarik untuk dikunjungi. Selain itu, hotel konsep seperti Sekeping Kong Heng manambah lagi keseronokkan untuk tinggal di Ipoh.

Lonely Planet turut menjadikan aktiviti birdwatching di Kinta Nature Park dan water rafting di Gopeng sebagai aktiviti yang wajib dicuba ketika di Ipoh.

BACA : 7 Sebab Kenapa Ipoh Adalah Destinasi Paling Hipster Di Malaysia

Jadi kalau anda kekurangan bajet untuk travel ke luar, apa kata anda ke bandar Ipoh. Kalau orang luar pun appreciate bandar Ipoh, kita pun kenalah buat perkara yang sama. Kalau anda nak baca senarai penuh 10 bandar di Asia yang lain pilihan Lonely Planet, tekan di sini. Ipoh power sebab ada lagu special untuk Ipoh. Boleh layan di bawah. Ipoh mali talak sombong!


iProperty Bakal Dijual RM2 Bilion, Penjualan Firma Web Terbesar Di Asia Tenggara

iProperty sendiri adalah nama yang cukup besar sebagai salah satu portal hartanah utama di Asia Tenggara. Baru-baru ini, syarikat ini mengumumkan bahawa mereka akan dibeli oleh syarikat lain yang lebih besar – REA group, iaitu sebuah anak syarikat milik News Corp yang memiliki laman web hartanah di Australia, China, Amerika Syarikat, dan Eropah.

Ini menjadikan penilaian iProperty pada harga US$534 juta (RM2.29 bilion), iaitu merupakan salah satu pengambilalihan syarikat internet terbesar yang berlaku di Asia Tenggara.

Masih tidak dapat dipastikan bagaimana pembelian itu akan distruktur, sama ada REA akan membeli harga US$2.80 (RM12.00) sesaham daripada pemegang saham iProperty, atau menawarkan pembelian US$0.85 (RM3.64) sesaham secara tunai bersama dengan 0.7 saham.

Buat pemegang saham yang membeli saham iProperty selepas IPO (initial public offering), mereka mendapat pulangan sebanyak 17 kali ganda, dengan andaian harga jualan sebanyak US$2.80 sesaham. Sebelum ini, REA telah memiliki sebahagian saham iProperty dengan pelaburan sebanyak US$100 juta.

iProperty memperolehi pendapatan sebanyak US$17.7 juta (RM75 juta) dalam 3 suku pertama tahun ini, walaupun ia mengalami kerugian selepas cukai sebanyak US$1.11 (RM4.75 juta) pada pertengahan pertama.

Pengambilalihan ini menandakan berakhirnya pemilikan saham iProperty oleh Patrick Grove dan syarikatnya Catcha Group, yang merupakan pemegang saham terbesar syarikat itu setakat ini. Pengambilalihan terbesar di Asia Tenggara sebelum ini adalah laman portal mencari kerja, Jobstreet, dari Malaysia yang dijual pada harga US$586 juta (RM2.51 bilion).

Untuk arena startup Asia Tenggara, pembelian ini adalah berita baik. Sekiranya rantau ini dapat meneruskan momentumnya, kita bakal melihat penjualan syarikat berharga bilion dolar ringgit tidak lama lagi. Syarikat-syarikat seperti Garena dan GrabTaxi (MyTeksi), sebagai contoh, sudah bernilai lebih daripada satu bilion dolar.

BACA: iFlix Mahu Menjadi Netflix Untuk Pasaran Asia

BACA: ‘In-House Parking Lot’ Simbolik Kehidupan Mewah Di Singapura

LIKE dan FOLLOW Vocket di Facebook serta Instagram


iProperty Sah Dijual Pada Harga RM2.3 Bilion

iProperty, iaitu laman web hartanah yang diasaskan di Malaysia sah dijual kepada satu unit bisnes dimiliki oleh tycoon media, Rupert Murdoch pada harga AUD $751 juta (RM2.3 bilion), menjadikan ianya pengambilalihan startup Asean paling besar.

iProperty menyediakan senarai hartanah untuk dijual dan disewa di negara-negara Asean seperti Malaysia, Filipina dan Indonesia.

Ia diasaskan pada tahun 2007 oleh usahawan bersiri Australia, Patrick Grove dengan pelaburan sebanyak AUD $300,000.

"Ia memberi pulangan 16 kali ganda kepada pelabur, yang mana merupakan tawaran yang sangat baik," kata Grove kepada The Straits Times.

Beliau meletak jawatan sebagai pengerusi selepas pengambilalihan oleh REA Group, yang merupakan sebahagian daripada konglomerat Australia, News Corp.

Beliau berkata jual-beli itu menunjukkan bahawa syarikat-syarikat Asia Tenggara adalah mempunyai nilai. "Ia adalah satu kejayaan besar untuk kita," katanya.

iProperty telah disenaraikan di Bursa Saham Australia pada tahun 2009 dengan harga 25 sen Australia sesaham, dan mencapai harga AUD$3.93 sesaham, Mac tahun lalu. Ia ditutup pada harga AUD$3.84 semalam.

Pendapatan pada tahun 2013 adalah sebanyak AUD$24 juta.

iProperty merupakan sebahagian daripada portfolio syarikat firma pelaburan Malaysia, Catcha Group. Grove adalah pengasas bersama Catcha Group.

Peggy Lee, Pengarah Komunikasi Korporat Catcha berkata, pengambilalihan itu adalah petunjuk pertumbuhan sihat untuk startup di Asia Tenggara.

Patrick Grove, penduduk tetap Malaysia yang berasal dari Australia, tinggal di Kuala Lumpur. Ibu bapanya tinggal di Singapura.

Beliau memulakan Catcha sebagai portal berita online pada akhir 1990-an di Singapura semasa ledakan dot.com yang pertama, tetapi dot.com bubble berlaku hanya sebelum firma itu sempat disenaraikan di bursa saham Amerika Syarikat.

Ketika krisis berlaku, Grove tidak berhenti, sebaliknya berjaya memujuk pelabur untuk melabur lebih banyak wang, memulihkan syarikat, dan seterusnya berkembang dalam bidang penerbitan.

Syarikat itu akhirnya berjaya, pelabur mendapat balik modal mereka, dan Grove memindahkan operasi Catcha ke Kuala Lumpur, di mana kos adalah lebih rendah.

BACA: iProperty Bakal Dijual RM2 Bilion, Penjualan Firma Web Terbesar Di Asia Tenggara

BACA: iFlix Mahu Menjadi Netflix Untuk Pasaran Asia

LIKE dan FOLLOW Vocket di Facebook serta Instagram


5 Masalah Yang Biasa Timbul Selepas Beli Komputer Riba

Di pasaran pada ketika ini, terdapat banyak jenama yang menawarkan komputer riba berkualiti di pasaran dengan pelbagai spesifikasi dan reka bentuk.

Sebagai pembeli yang mungkin kurang mahir dari segi teknikal, kita mungkin akan blur untuk memilih komputer riba apa yang terbaik yang bersesuaian dengan kerja dan mungkin bajet yang kita ada. Sebelum mula membeli, adalah lebih baik untuk anda ‘mengenali’ dengan lebih mendalam laptop yang anda mahukan.

Jadi kami kongsikan di sini beberapa ‘masalah’ yang biasa timbul apabila kita sudah membeli laptop. Semoga anda tidak tersilap membeli komputer riba yang akan buat anda pening kepala di masa akan datang.

Kadangkala selepas kita buat pembelian komputer riba, baharu kita sedar saiznya terlalu besar atau terlalu kecil untuk kegunaan harian.

Tetapi sekiranya anda seorang yang on the go, adalah lebih baik untuk anda memilih komputer riba dengan saiz yang sederhana (14′). Sebab apa? Sebab saiz yang lebih kecil pastinya lebih ringan.

Komputer riba yang ideal adalah komputer riba yang beratnya kurang 2kg. Lebih daripada itu, anda pasti akan rasa ‘berat’ untuk usungnya ke mana anda pergi. Komputer riba bersaiz 14′ juga lebih mudah untuk disimpan terutamanya dalam beg tote anda.

Kadangkala ada individu yang tidak mahu mengakses kamera yang terdapat pada komputer riba mereka. Pengasas Facebook, Mark Zuckerberg sendiri menutup kamera yang ada pada laptop beliau atas tujuan keselamatan.

Cara paling mudah untuk menutup kamera ini adalah dengan pelekat. Cuma ia mungkin kerap tertanggal dan tidak cantik untuk dilihat.

Baik komputer riba baharu atau pun lama, masalah lagged ini kerap berlaku. Ada beberapa yang perlu dipertimbangkan sebelum membeli laptop baharu; RAM dan juga processor.

Paling minima adalah 4GB RAM tetapi sekiranya anda mahu operasi yang lebih lancar, maka perlu naikkan lagi jumlah RAM yang ada pada komputer riba anda. Untuk processor, pilihan terbaik adalah AMD Ryzen yang disertakan dalam komputer riba.

Pengecas komputer riba biasanya berbentuk bulat dan jika ia rosak, memang sukar untuk cari ganti. Lebih-lebih lagi untuk model laptop yang lama. Lebih memeritkan, harga untuk setiap charger ini tidak murah, cecah ratusan ringgit. Jika beli yang murah atau tidak original, kemungkinan untuk ia memudaratkan komputer riba kita itu ada.

Overheating boleh mengganggu performance  komputer riba anda dan kemungkinan untuk menyebabkan laptop anda stuck. Setiap komputer riba akan cepat panas terutamanya jika ia bersaiz kecil dan kurang pengudaraan.

Kemungkinan besar kipas pada komputer riba anda sudah dipenuhi habuk atau rosak.

Jika anda sedang menghadapi atau tidak mahu hadapi masalah seperti di atas, HUAWEI MateBook 14 ini antara komputer riba yang amat berbaloi untuk dimiliki.

HUAWEI MateBook 14 ini hadir dengan chipset beprestasi tinggi setanding apa yang digunakan untuk gaming laptop. Malah, ia juga didatangkan bersama AMD Ryzen™ 4000H Series Mobile Processor dan 16GB RAM.

Sekarang anda tak perlu risau dah bila perlu berhadapan dengan kerja yang melibatkan gambar, video berskala besar, lukisan kejuruteraan mahupun permainan video 4A. Semuanya akan lebih lancar dengan HUAWEI MateBook 14.

Untuk mengelakkan overheating, terdapat dua kipas HUAWEI Shark Fin untuk meleraikan haba dengan pantas tanpa menghasilkan sebarang bunyi bising yang boleh mengganggu fokus anda ketika bekerja. Jadi, komputer riba anda akan kekal smooth untuk sebarang kerja.

HUAWEI MateBook 14 adalah satu-satunya laptop seumpamanya yang mempunyai skrin sentuh penuh beresolusi 2K. Tidak kisah sama ada anda menggunakan ia untuk menyunting gambar atau hanya menonton filem, semua ni akan jadi lebih jelas dengan resolusi paparan 2K FullView.

Pengecas poket HUAWEI MateBook 14 pula bersaiz kecil dan mudah dibawa ke mana-mana. Menariknya, port pengecasan MateBook 14 adalah USB-C, jadi anda boleh mengecas bukan sahaja komputer riba tetapi peranti telefon pintar anda dengan pengecas ini. Cool kan?

Dan tidak lupa, posisi kamera pada komputer riba ini tertutup di dalam badan Huawei MateBook untuk menjaga privasi anda. Jika mahu guna, tekan dan kamera tersebut akan keluar. Jadi, tidak perlu lagi untuk anda tampak kamera dengan pelekat seperti sebelum ini. Untuk maklumat lanjut tentang model MateBook 14, anda boleh tekan di sini.

Untuk membuat tempahan, anda boleh ke cawangan HUAWEI berdekatan atau tempah secara dalam talian di sini.

Baca juga perkongsian lain kami mengenai Huawei MateBook 14 sebelum ini melalui pautan di bawah.

HUAWEI MateBook 14 Dibuka Untuk Tempahan Awal Mulai 26 Oktober Ini

Tahan Lebih Daripada 3 Tahun, Huawei MateBook 14 Ini Akan Mengubah Hidup Anda


IQ Anak Lelaki 11 Tahun Ini Atasi Einstein, Hawking dan Bill Gates

LONDON – Seorang budak lelaki Britain, Boffin Ramarni Wilfred, 11, memperoleh markah tertinggi dalam satu ujian kecerdasan minda (IQ) sekali gus mengatasi IQ dua saintis ternama Stephen Hawking dan pengasas Microsoft, Bill Gates.

Markah yang diperoleh Boffin turut mengatasi kecerdasan saintis legenda, Albert Einstein.

Ujian IQ itu diadakan oleh Mensa iaitu sebuah pertubuhan global dianggotai oleh mereka yang mempunyai IQ tinggi.

Boffin dikesan memiliki IQ tinggi apabila dia sudah boleh membaca ensiklopedia ketika masih bergelar anak kecil.

Dia memperoleh markah sebanyak 162 dalam ujian IQ Mensa berbanding Hawking dan Gates yang masing-masing mendapat 160 markah.

Semasa berusia 10 tahun, Boffin yang masih berada di sekolah rendah telah menulis esei falsafah untuk Universiti Oxford.

“Namun, dia masih seperti kanak-kanak lain. Anak saya gemar menonton saluran Disney dan membaca komik.” kata ibunya, Anthea, 37 yang inginkan anaknya membesar sama seperti kanak-kanak lain.

Menurut Pengarah Eksekutif Mensa, John Stevenage, markah yang diperoleh Ramarni sangat baik dan menunjukkan dia mempunyai potensi yang hebat.

Ramarni yang kini berada di sekolah menengah berhasrat untuk melanjutkan pengajian ke Universiti Oxford dan bercita-cita untuk menjadi pakar astrofizik.


IQ Anak Tinggi Apabila Rapat Dengan Ayah. Apa Pendapat Anda?

Kami terjumpa satu artikel yang menarik dalam majalah Pa&Ma Online.

Biasanya ibu akan menjadi orang yang paling sibuk sekali apabila anak menghadapi ujian persekolahan. Ibu akan seboleh mungkin membantu anak ketika belajar kerana mahu si kecil mendapat keputusan cemerlang. Tetapi hakikatnya peranan ayah tidak kurang penting dalam mendampingi anak belajar.

Bimbingan terus daripada ayah dalam proses pembelajaran dapat memberi kesan positif pada perkembangan fizikal, kognitif, emosi dan sikap anak. Anak sememangnya mencari keselesaan daripada seorang ibu, namun ia tetap memerlukan interaksi yang intensif dengan ayah.

Ada sebuah kajian yang dilakukan oleh University Oxford menunjukkan bahawa ada kaitan antara perhubungan rapat ayah dan anak dan pencapaian akademiknya di sekolah. Dikatakan anak yang banyak berinteraksi dengan ayah mempunyai IQ lebih tinggi berbanding anak yang kurang berinteraksi dengan ayahnya.

Bahkan, mereka juga memiliki kemampuan berbahasa dan kognitif yang lebih baik. Kajian lain juga mendapati anak yang dididik dengan sempurna oleh ayah mempunyai kurang masalah di sekolah dan apabila meningkat dewasa.

Maka jelaslah bahawa ayah mempunyai peranan penting dalam kemampuan akademik anak. Oleh itu ibu dan ayah perlu saling bekerjasama membahagi tugas untuk membimbing si kecil menghadapi ujian.

Ayah bukan sekadar membantu anak mengulang kaji pelajaran tetapi menyiapkan mental si kecil agar lebih yakin untuk menghadapi ujian tersebut. Karektor ayah yang berbeza dengan ibu tentu dapat mencipta corak pembelajaran yang berbeza berbanding ibu. Ciptakan suasana ceria dan menyeronokkan agar anak lebih bersemangat untuk belajar.

Mungkin anda berdua boleh bermain kuiz mengenai pelajaran yang dipelajari berbanding sekadar membaca yang tentu boleh membosankan si kecil. Pelbagai kreativiti boleh dicipta bagi menimbulkan suasana menyeronokkan semasa belajar. Jelas sekali interaksi ayah memainkan peranan penting dalam membantu pencapaian positif si anak di sekolah.

Kami bersetuju anak perlukan kedua-dua ibu dan ayah untuk tumbesaran yang sempurna.


Ira Kaza Bersama Bapa Dan Kakaknya Berdepan Dakwaan Melanggar Perintah Injuksi

Tular pada hari ini apabila Puteri Sarah Liyana pada hari ini telah memfailkan penceraian dengan Syamsul Yusof. Difahamkan tindakan dibuat selepas tidak mampu lagi sabar dengan apa yang dilakukan suaminya Syamsul Yusof berikutan perkahwinan dengan isteri kedua iaitu Ira Kaza.

Tidak hanya memfailkan cerai, pihak peguam Puteri Sarah Liyana akan mengambil tindakan lanjut di Mahkamah Sivil susulan tindakan isteri kedua Syamsul Yusof iaitu Ira Kaza dan beberapa ahli keluarga Ira yang didakwa melanggar perintah injuksi seperti yang sudah difailkan tahun lalu.

Menurut Datuk Akberdin Abdul Kader, mereka akan mulakan prosiding menghina mahkamah terhadap Ira, bapa dan kakaknya kerana secara terang-terangan melanggar perintah injuksi yang dikeluarkan Mahkamah Sivil sebelum ini.

“Perintah itu kekal sehingga hari ini tapi mereka tak patuh. Kita akan minta mahkamah untuk jatuhkan hukuman penjara dan denda. Kita akan tunjukkan jenis-jenis perlanggaran yang sudah dilakukan.

“Perlanggaran perintah kali ini memang agak dahsyat. Mereka sepatutnya tidak boleh mendekati Syamsul tetapi kali ini agak berlebihan apabila mereka pula berkahwin di luar negara tanpa dapat izin mahkamah di sini,” katanya.

Difahamkan pada 28 Jun lalu, Puteri Sarah menerusi peguamnya menyerahkan perintah injuksi interim kepada pihak defendan iaitu Ira. Perintah itu dikeluarkan Mahkamah Sesyen Kuala Lumpur pada 24 Jun lalu agar defendan berhenti meluah atau menyebarkan apa-apa bentuk gangguan di media sosial atau mana-mana platform sama ada dirinya atau yang berkaitan dengan dirinya.

Perintah terbabit juga bagi memastikan tiada lagi gangguan dalam keadaan semasa terhadap Puteri Sarah.


Iran Batalkan Solat Jumaat Untuk Halang Coronavirus Daripada Merebak

Kementerian Kesihatan Iran telah meminta pihak berwajib untuk membatalkan solat Jumaat dan ibadah berjemaah yang lain bagi menghalang wabak coronavirus daripada merebak, lapor Anadulu Agency.

Jurucakap kepada Kementerian Kesihatan Kianoush Jahanpour mengatakan bahawa semua kegiatan yang melibatkan orang ramai harus dibatalkan sampai pemberitahuan lebih lanjut.

Sehingga hari ini, korban nyawa yang meninggal dunia akibat penyebaran wabak ini telah mencapai 2,858 orang di seluruh dunia.

Sebahagian besar korban adalah datang daripada China – khususnya Wuhan yang menjadi tempat lahirnya wabak ini. China setakat ini mencatatkan 2,788 orang yang meninggal dunia.Manakala Iran pula telah menjadi negara kedua terbanyak yang meninggal dunia disebabkan coronavirus selepas China. Dengan jumlah kes yang dicatatkan adalah sebanyak 245 kes dan telah mengambil 26 nyawa.Terdapat dua orang penting dalam kerajaan Iran yang dilaporkan telah dijangkiti dengan wabak ini.

Massoumeh Ebtekar, yang bertanggungjawab mengurus kementerian wanita dan keluarga dilaporkan positif. Manakala Mojtaba Zonnour – seorang ahli politik dan ulama Syiah – turut sama dijangkiti dengan wabak coronavirus.

Manakala di Indonesia, masih tidak direkodkan mangsa yang terkena jangkitan ini. Klik pautan di bawah untuk membaca.

Kerajaan Indonesia Ucap Syukur, Doa Ulama Buat Mereka Terhindar Daripada Coronavirus


Iran Beri Amaran, Bakal Serang Israel Jika Terus Tindas Negara Islam

Iran mengancam untuk menyerang Israel dan memberi amaran kepada negara Yahudi itu supaya untuk berhenti mengganggu negara Islam.

Hal itu ditegaskan oleh Presiden Ebrahim Raisi saat perarakan tentera pada Hari Tentara Nasional. Baginya, apa sahaja tindakan Israel terhadap Iran akan menyebabkan serangan ke tengah-tengah ibu kota Israel.

“Mesej kami kepada rejim Zionis ialah jika anda mahukan normalisasi hubungan dengan beberapa negara di rantau ini, anda harus tahu bahawa walaupun pergerakan terkecil anda tidak boleh disembunyikan daripada perisikan, keselamatan dan angkatan bersenjata kami,” kata Raisi merujuk kepada Israel.

“Dan anda harus tahu bahawa jika anda membuat langkah kecil terhadap negara Iran, angkatan bersenjata kami akan menyerang terus ke jantung rejim Zionis. Jangan sesekali mencetuskan kemarahan negara Islam kerana anda tidak akan tahu apa akibatnya,” tegasnya.

Mesej Ebrahim ini juga dikatakan amaran buat Israel agar berhenti menindas umat Islam, terutamanya rakyat Palestin. Rejim Zionis seharusnya sedar apa akibat yang bakal mereka terima jika menentang umat Islam.

Iran sendiri sedang berunding dengan AS untuk memulihkan perjanjian nuklear 2015 (JCPOA). Perjanjian itu, yang dibuat di bawah Presiden AS Barack Obama, dibatalkan di bawah Trump.

Jika perjanjian itu berjaya, Iran sekali lagi akan bebas daripada sekatan. Tetapi setakat ini perbincangan diantara dua negara masih terhenti.

Israel sendiri telah menyuarakan kebimbangan mengenai nuklear Iran. Malahan beliau berkata beliau tidak akan menerima status Iran sebagai negara ambang nuklear.

“Strategi kita bertahan bukan menyerang,” kata Raisi lagi.

Ini sebab kenapa negara-negara Islam mengiktiraf kedaulatan Israel. Rujuk pautan di bawah untuk membaca.

Ini Sebab Kenapa Negara-Negara Islam Mengiktiraf Kedaulatan Israel

Dalam Diam Israel Sebenarnya Ada Hati Pada Malaysia, Pasang Niat Mahu Jalin Hubungan

Apa Yang Anda Perlu Tahu Mengenai Unit 8200, Agensi Risikan Siber Israel